ועדת הכלכלה, כנסת 20, פרוטוקול מספר 120, 2015-12-28 09:30

איתן כבל: בוקר טוב, גברתי מנהלת הוועדה.

איתן כבל: אני שמח לראות אותך פה שוב במחוזותינו.

איתן כבל: היועצת המשפטית, הרשמת, דובר הוועדה, חברי חברי הכנסת, אני שמח לפתוח עוד דיון של ועדת הכלכלה בשבוע חדש.

איתן כבל: זה נושא שמוכר לי היטב משנים קודמות.

איתן כבל: אני כבר אומר בפתיח בלי לרדת או לעלות לרזולוציות הנוגעות לתקנות המונחות כאן לפנינו, אני רק רוצה להזכיר שכבר עברו שתי מערכות בחירות מאז שבוועדת החינוך אני עצרתי את כל התהליך שנוגע לנושא ההטלה ונושא הלולים על כל המשתמע מכך.

איתן כבל: לצערי, לא שמצאנו את עצמנו בבשורות יותר מדי גדולות מאז.

איתן כבל: אף על פי שהיינו אמורים למצוא את עצמנו במקום אחר, הממשלה הייתה אמורה להוביל מהלכים אחרים מאז זה לא נעשה, לצערי.

איתן כבל: חלק מהפקידות אומרים או שהפריץ ימות או הסוס ימות.

איתן כבל: כבר יקרה משהו, ואנחנו לא נידרש לעשות את מה שצריך.

איתן כבל: אבל אני לא מת.

איתן כבל: אני נמצא חי וקיים ברוך ה'.

איתן כבל: בסופו של עניין הרצון של כולנו הוא לעשות את הדברים הכי טוב והכי מוצלח.

איתן כבל: ברשותכם, נתחיל בכותרות של התקנות האלה המונחות כאן לפנינו.

איתן כבל: מי מציג אותן ממשרד החקלאות?

איתן כבל: אני רוצה להזכיר שכל מי שיתפרץ, כל מי שיפריע – לא בבית ספרי, לא בחדר הזה.

איתן כבל: אנחנו נעשה דיון הכי טוב שאפשר.

איתן כבל: ניתן לאנשים להשמיע מכל הקבוצות את ההתייחסויות הענייניות.

איתן כבל: אני מקווה שנצליח להתקדם עם העניין הזה.

איתן כבל: כל מי שמדבר – שם ותפקיד לפרוטוקול, בבקשה.

<אורי צוק בר: אני סמנכ"ל משרד החקלאות.

<אורי צוק בר: ענף ההטלה מתוכנן במכסות - -

<לאה ורון: בשבוע שעבר בקושי רב.

<לאה ורון: אחרי תחינות.

איתן כבל: אני רוצה להעיר הערה לפרוטוקול.

איתן כבל: בכל הכבוד, לא רק במשרדי הממשלה עובדים קשה.

איתן כבל: אתם תופתעו – גם בכנסת עובדים קשה.

איתן כבל: אי אפשר לבוא אלינו כל פעם ולתקוע לנו את זה לגרון, ולומר לנו, הנה, בוקר טוב, ענף מתוכנן, עד 31 בחודש.

איתן כבל: מי שלא מביא לנו את זה מבעוד מועד הוא הבעיה, לא אנחנו הבעיה.

איתן כבל: לא העכבר אשם, החור אשם.

איתן כבל: אז אני מאוד מבקש – אני אומר את זה לכם ולכל משרד, ואיתכם יש לנו כבר דין ודברים ארוך.

איתן כבל: יש שיפור, אני מוכרח לומר.

איתן כבל: אבל חברים יקרים, אני לא רוצה למצוא את עצמי במצב שלא נוכל להעביר תקנות בגלל לחץ של זמן.

איתן כבל: זה לא יקרה.

איתן כבל: אנחנו נעשה את העבודה שלנו הכי טוב שאפשר.

איתן כבל: בבקשה.

<אורי צוק בר: לפי חוק המועצה, תקנות של המכסות צריכות להיות מותקנות כל שנה עבור שנת מכסות.

<אורי צוק בר: דרך אגב, גם את זה אנחנו מתעתדים לתקן בתיקון חוק המועצה ולהעביר את זה למצב של פעם בשלוש שנים כדי שלא נצטרך להגיע לכאן כל שנה ברגע האחרון.

<אורי צוק בר: אז הטווח יהיה ארוך יותר.

<אורי צוק בר: התקנות האלה קובעות את היקף המכסה הארצית, לפי תחזית הצריכה של ביצים בארץ, ואת העקרונות של החלוקה של אותן המכסות ליצרנים הפרטניים שאותה מבצעת ועדת המכסות שמוקמת, לפי חוק, במועצת הלול.

<אורי צוק בר: בשנים האחרונות יש גידול בביקוש שאנחנו לא מצליחים לכסות אותו מהייצור המקומי.

<אורי צוק בר: לצערנו, בשנה האחרונה הגענו לשנת שיא בייבוא ביצים, ונתקלנו אפילו במצב של מחסור בביצים ברגע שאחד ממקורות הייבוא שלא התאפשר לנו להביא מהאספקה השוטפת של טורקיה בגלל קשיים וטרינריים.

<אורי צוק בר: נאלצו למצוא מקומות חלופיים, וזה לקח זמן התארגנות.

<אורי צוק בר: כך שהייתה תקופה שהורגש מחסור בביצים.

תמר זנדברג: היבול הוא לאורך כל השנה?

<אורי צוק בר: היבול הוא לאורך כל השנה.

<אורי צוק בר: כשהוא מגיע להיקפים כמו שהוא הגיע השנה הוא בטח כל השנה.

<אורי צוק בר: בשנים נורמליות כמו שאנחנו חושבים שצריך להיות, והענף בהתנהגות סבירה, יש כמה פיקים קטנים של השלמות שצריכים להביא מייבוא כי אחרת אם רוצים להיות באפס ייבוא אז יש בזמנים אחרים עודפים, ולא רוצים להגיע למצב של עודף.

תמר זנדברג: איזה נתח מהשוק הוא ייבוא?

<אורי צוק בר: השנה הגענו למעל 10% ייבוא – כמעט 15% ייבוא.

<אורי צוק בר: השנה הביאו למעלה משלוש מאות מיליון ביצים ללא מכס.

<אורי צוק בר: זה משהו חסר תקדים.

<אורי צוק בר: זה לאחר שבשנה שעברה הגדלנו את המכסות הארציות ב-4%.

<אורי צוק בר: השנה אנחנו מבקשים להגדיל אותן בעוד 7%, וגם זה עוד לא מכסה את כל הביקוש.

<אורי צוק בר: אבל אנחנו גם לא רוצים בבת אחת הגדלה יותר מדי חריגה, ולכן אנחנו מציעים להגדיל ב-7% את ההיקף הארצי למגדלים הקיימים.

<אורי צוק בר: בנוסף אנחנו מקצים מכסות למגדלים חדשים בהיקף של ארבעים מיליון.

<אורי צוק בר: בשנים קודמות הקצינו שישה עשר מיליון, עשרים וארבעה מיליון – תלוי בכל שנה.

<אורי צוק בר: מכסות חדשות זה תהליך ארוך עד שמתחילים לייצר אותן.

<אורי צוק בר: צריך לקבל היתרי בנייה, לבנות לול.

<אורי צוק בר: זה תהליך שלוקח לפעמים שנתיים-שלוש, ולכן צריך לתת במקביל כמות מספקת של ביצים בהגדלה באחוזים.

איציק שמולי: אם אתה מגדיל בצורה כל כך משמעותית את שיעור הייבוא אתה מגביל את האפשרות לייבא?

<אורי צוק בר: הייבוא מתבצע ברישיונות ייבוא.

<אורי צוק בר: כל חודשיים אנחנו משחררים כמות ללא מכס של רישיונות ייבוא בהתאם למחסור הספציפי.

<אורי צוק בר: לא פותחים את זה באופן גורף לכל כמות.

<אורי צוק בר: כמובן, אפשר להביא עם מכס, אבל זה מאוד לא משתלם.

<אורי צוק בר: יוצא לפעמים בעתות מצוקה – אם ממש יש מחסור – ועוד לא מספיקים לתת מכסה פטורה ממכס – שהביאו מכס בשוליים.

איתן כבל: ממה נובעת העלייה?

איתן כבל: התחלנו לאהוב יותר ביצים?

איתן כבל: או העלייה של האוכלוסייה?

<אורי צוק בר: קודם כול יש כל הזמן גידול טבעי באוכלוסייה.

<אורי צוק בר: לאורך כמה שנים לא נתנו תוספות כי היינו בתהליך שאוטוטו כל רגע עושים שדרוג בענף, ורצינו שהתוספות יכוונו בעיקר למי שעושה את הלולים החדשים.

<אורי צוק בר: לכן המתנו עם התוספות האחוזיות עוד שנה ועוד שנה, והתחלנו לצבור פער.

<אורי צוק בר: לכן צברנו פער של 11% שאנחנו מפצלים אותו בשנתיים האחרונות ל-15' ו-16'.

יצחק וקנין: אני רוצה להוסיף שבשנים האחרונות יש מחלות כמו שפעת העופות וניוקאסל שגורמות לתמותה גדולה ולחיסול של להקות.

יצחק וקנין: בתקופות מסוימות זה גם גורם לפיקים.

<אורי צוק בר: זה ברור לי.

<אורי צוק בר: היה גם צד של עלייה בביקוש, אבל השנה גם היה צד של נפילה בהיצע בגלל מה שציין חבר הכנסת וקנין, וגם את המכסות שחולקו לא הצליחו לייצר.

<אורי צוק בר: בנוסף לכך אנחנו כבר מכינים את התשתית כמו בכל שנה בתקווה שהשנה זה גם ייצא לפועל בהיקפים גדולים יותר של מתן תוספות שהן ייחודיות לחידוש לולים.

<אורי צוק בר: זה מתן תוספת ללול שעובר לאתר חדש.

<אורי צוק בר: אנחנו נותנים אפשרות של מכסה מקבילה גם באתר הישן וגם באתר החדש; יש לנו תוספת למי שמוותר על מטעים ובמקום זה בונים שם לולים.

<אורי צוק בר: אלה תוספות שאנחנו חוזרים עליהן כל שנה.

<אורי צוק בר: הן זמניות.

<אורי צוק בר: השנה, לשמחתנו, הצלחנו לתת כמה מקרים כאלה של תוספות של מאה אלף ביצים וגם תוספת למטעים שמתפנים.

<אורי צוק בר: זה כבר יצא סוף-סוף לפועל.

<אורי צוק בר: יש לנו גם תוספות ליצרנים חדשים.

<אורי צוק בר: זאת מסגרת התקנות.

איתן כבל: זה נשמע בסדר כזה.

איתן כבל: בוא נשמע את החברים.

איתן כבל: קודם כול, תמר, את צריכה ללכת לנהל דיון, אז אני אתן לך את רשות הדיבור.

איתן כבל: בבקשה.

תמר זנדברג: תודה, איתן, וסליחה שאני צריכה ללכת לנהל דיון בוועדה שלי.

תמר זנדברג: אני רוצה להתחיל מדברי הפתיחה שלך.

תמר זנדברג: חברים במגמה ירוקה אספו אוסף ציטוטים מהשנים האחרונות.

תמר זנדברג: משנת 2011 כל שנה ב-26 בדצמבר, ב-19 בדצמבר, ב-25 בדצמבר, ב-29 בדצמבר – בשנה שעברה - והיום אנחנו ב-28 בדצמבר – ברגע האחרון עם הלשון בחוץ בלי שאנחנו יכולים לבחון את הדברים ובלי שאנחנו יכולים לקיים דיון ולרדת לעומקם, מגיעות לכאן התקנות.

תמר זנדברג: בדיוק כפי שציינת, הם גם כל פעם זוכים לנזיפה מהיושב-ראש, ובמובן הזה אתה באמת ממשיך מסורת של הוועדה.

תמר זנדברג: יש זיכרון ארגוני שכל פעם מביאים לה ברגע האחרון.

תמר זנדברג: למה זה חשוב גם למהות ולא רק לפרוצדורה למרות שהפרוצדורה גם חשובה?

תמר זנדברג: כי יש כאן קודם כול מחלוקת על הנתונים הכי בסיסיים.

תמר זנדברג: סופר לנו כאן מפי משרד החקלאות על הגידול בצריכה, ויש נתונים אחרים שמעידים דווקא על ירידה בצריכה של ביצים, בטח יחסית לגידול באוכלוסייה – כלומר ירידה ריאלית.

תמר זנדברג: אז אולי אנחנו צריכים כוועדה ללכת לנתונים הגולמיים, ולשאול את עצמנו, ממה נובעת הבקשה להגדלת מכסה?

תמר זנדברג: האם היא נובעת באופן אמיתי מהגידול שאין ביצים ויש מחסור או שהיא נובעת מדברים אחרים של תכנון השוק?

תמר זנדברג: שני דברים בהקשר הזה: א', כמו שקיימנו את הדיון בפטם גם כאן מכל הבחינות – גם מבחינת שוק החקלאות עצמו וגם מהזווית של זכויות בעלי החיים – נכון ללכת לשוק שמתוכנן על-ידי מכסות.

תמר זנדברג: אנחנו עוסקים פה ביצורים חיים ובתוצרים שלהם.

תמר זנדברג: מכסות זאת הדרך היחידה לשמור על כמויות פחותות ולא להגיע למצב של עודפים שהמשמעות שלהם היא השמדה של יצורים חיים.

תמר זנדברג: בניגוד לדברים אחרים בחקלאות – אני בעד שמירה על החקלאות המקומית, על התוצרת החקלאית, על היצרנים המקומיים גם בגידולים הצמחיים כי זאת פרנסה של אנשים וזה השוק.

תמר זנדברג: כאן על זה מיתוסף השיקול שכאשר יש עודפים ההשמדה היא של יצורים חיים.

תמר זנדברג: צריך לקחת את זה בחשבון.

תמר זנדברג: לכן בסופר זהירות, בסופר דחילו ורחימו לתכנן את השוק.

<אורי צוק בר: אין השמדה של יצורים חיים כי ביצה היא לא יצור חי.

יעל כהן-פארן: אבל המשמעות היא שגידלו - - -

איתן כבל: יעל, סליחה.

איתן כבל: אם תרצי לדבר - -

יעל כהן-פארן: אני ארצה.

איתן כבל: - - כבר חצי מהזמן שלך הלך.

יעל כהן-פארן: או-אה.

איתן כבל: אני רוצה לתת לאנשים.

איתן כבל: תראי כמה רוצים לדבר.

יעל כהן-פארן: זאת הייתה קריאת ביניים.

תמר זנדברג: דבר שני, הצהרנו ששוק הלול במדינת ישראל הולך לכיוון של ענף ללא כלובים.

תמר זנדברג: אנחנו הולכים בהקשר הזה אחרי מדינות העולם שברבות מהן נאסר לגמרי השימוש בכלובים מהסוג הזה שאנחנו משתמשים בהם - -

איתן כבל: מה שאנחנו קוראים לו כלובי סוללה.

איתן כבל: זה דבר שכבר לא יהיה.

איתן כבל: אני אמרתי את זה כבר בדיונים הקודמים, ולצערי, זה לא נעשה.

איתן כבל: אז אני אומר את זה בצורה הכי ישירה.

תמר זנדברג: זאת השאלה שעומדת כאן על הפרק.

תמר זנדברג: נשאלת כאן השאלה, האם באמצעות הגדלת המכסה אנחנו בעצם מצהירים על כיוון אחד, אבל בפועל מאפשרים הגדלה של הגידול בתוך הכלובים בגלל שמגדילים את המכסה.

תמר זנדברג: ואז נשאלת השאלה, מה שוות ההצהרות שלנו.

תמר זנדברג: אנחנו יכולים לדבר גבוהה-גבוהה ולהצהיר על כיוון ולהגיד שאנחנו הולכים אליו, אבל השאלה היא אם אנחנו שמים את הכסף איפה שהפה; או אם אנחנו אומרים אמירה פשוטה שהמכסה תוגדל אך ורק ללולים ללא כלובים.

תמר זנדברג: בואו נעמוד בכוונות ובהצהרות של עצמנו, וכמובן, נמנע סבל מיותר.

תמר זנדברג: תודה.

איתן כבל: תודה, תמר.

<קריאה: אין בעיה.

<קריאה: נביא ביצים מכלובים בטורקיה.

איתן כבל: שיר חיזק ואחריה חבר הכנסת וקנין, בבקשה.

<שיר חיזק: אני שיר חיזק ממגמה ירוקה.

<שיר חיזק: יש כאן ניסיון נוסף של משרד החקלאות להעביר תכנית עם משמעויות הרסניות לסביבה ולבעלי החיים.

<שיר חיזק: זה נעשה באופן מזורז בלי לבחון לעומקן את המשמעויות לבעלי החיים ולסביבה.

<שיר חיזק: הוועדה דחתה פה אחד את הניסיון להעביר רפורמת עודפים בענף הפטם דרך חוק ההסדרים.

<שיר חיזק: עכשיו מנסים להעביר רפורמת עודפים מזורזת בענף הביצים.

<שיר חיזק: במקרה הזה הרפורמה אפילו לא מתיימרת להוריד את המחירים.

<שיר חיזק: זה כבר הפך לשיטה קבועה של משרד החקלאות מה שנאמר כאן – הנזיפות שמתחילות את הדיונים.

<שיר חיזק: בסוף 2013 משרד החקלאות כבר ננזף על ידי ראש הוועדה דאז אבישי ברוורמן שדרש להציג את התקנות כמה חודשים מראש, אבל משרד החקלאות ממשיך בדרכו.

<שיר חיזק: לפני כשבועיים הסתיימה ועדת האקלים בפריס.

<שיר חיזק: הייתה שם הסכמה של מדינות העולם בדבר החשיבות של הפחתת פליטות גזי החממה וגם ישראל התחייבה להפחית.

<שיר חיזק: הגורם מספר אחת לפליטות הוא תעשיית המזון מן החי.

<שיר חיזק: הערכות שונות מדברות על 18% עד 51% מהפליטות שנגרמות על ידי תעשיית המזון מהחי.

<שיר חיזק: לכן יש צורך לעודד הפחתה במזון מהחי ובוודאי שלא להגדילו.

<שיר חיזק: זאת מגמה שמתלכדת עם המלצות של ארגוני בריאות ועם זכויות בעלי חיים.

<שיר חיזק: על-פי הערכות, ייצור של ביצה אחת כרוך בפליטות של שלוש מאות שלושים ושלושה גרם שווה ערך פחמן דו חמצני.

<שיר חיזק: הגידול המבוקש במכסות יביא להגדלת פליטות של חמישים אלף טון שווה ערך פחמן דו-חמצני.

<שיר חיזק: לשם השוואה זה יותר מחצי כמות הפליטות הכוללת שישראל התחייבה להפחית בשנה.

<שיר חיזק: המודעות בישראל לבעיות הבריאותיות והמוסריות של מזון מהחי גדלה והולכת - -

איתן כבל: יקירתי, לקרוא גם אני יודע.

<שיר חיזק: אני בלחץ היסטרי.

איתן כבל: לא, לא.

איתן כבל: אני מבקש מכל הדוברים – אנחנו צריכים להתקדם עם העניין.

איתן כבל: אני צריך שתיתנו לי כל אחד את ליבת העניין שלו.

איתן כבל: אני מכיר את העניינים האלה.

איתן כבל: חלק ניכר מחברי הכנסת פה מכירים.

איתן כבל: זאת חבורה שרובה מכירה את העניין.

איתן כבל: אז, בבקשה, לא להקריא לי כי אני קיבלתי מכם את המסמך.

איתן כבל: רק שימי את הכותרות שלכם.

<שיר חיזק: אנחנו קוראים לחברי הוועדה לדחות את התקנות ולדרוש תחתן הפחתה של המכסות בהתאם לצריכה.

<שיר חיזק: כדי לחזור ליחס המכסות לשיווק 2014 יש להוריד את המכסות בעשרה אחוזים.

<שיר חיזק: במקום להשקיע בלולים נוספים אנו קוראים להשקיע בהמרה של הכלובים הקיימים ללולים נטולי כלובים, כמו שציינה חברת הכנסת, ובתמיכה במגדלים ששואפים לעבור הסבה לחקלאות צמחית שאותה עלינו לעודד.

איתן כבל: תודה.

איתן כבל: חבר הכנסת וקנין, בבקשה.

יצחק וקנין: ראשית אני תמיד אומר בפתיחה שלי גילוי נאות – אני מגדל עופות להטלה בקו העימות.

יצחק וקנין: כולנו רוצים איכות חיים ורוצים כמה שיותר להגיע לרמות האירופיות.

יצחק וקנין: אין ספק שזאת שאיפה, ולצורך זה צריך שהמדינה תיתן את הכספים הראויים לשדרוג הלולים.

יצחק וקנין: רוב המגדלים בארץ – 75% מהם נמצאים בקו העימות הצפוני שלנו מראש הנקרה בקצה עד קריית שמונה – לאורך כל הגבול: אביבים, דובר, זרעית – כל המושבים – עם מכסות קבועות שניתנו להם.

יצחק וקנין: בלי הענף הזה תיקחו את כולם ותשימו אותם במקום אחר.

יצחק וקנין: זה אולי ענף הקיום כדי שאנשים שם יוכלו לחיות בכבוד, במיוחד דור המייסדים שהקימו את היישובים בשנות החמישים כשלא היה אפילו כביש נורמלי ומסודר.

יצחק וקנין: אז אולי היום אנחנו נמצאים במקום אחר והדברים הם אחרת, אבל צריך לתת את הדעת גם כשרוצים לשדרג את הלולים הללו.

יצחק וקנין: הלולים נבנו על-ידי החקלאים.

יצחק וקנין: החקלאים בנו אותם מכספם שלהם.

יצחק וקנין: אני זוכר את התקופה שהיו לנו ארבע תיבות – לא יותר – ובכל תיבה היו מאתיים עופות, וככה גידלנו.

יצחק וקנין: שדרגנו את הלולים האלה; הגענו ללולים סטנדרטיים ברוב המושבים של כאלפיים מטילות.

יצחק וקנין: היום באים ואומרים, בואו תשדרגו את הלול הזה.

יצחק וקנין: אני בעד שנלך ללולי חופש, מה שנקרא; שהעוף ירוץ מלמעלה למטה.

יצחק וקנין: אבל מישהו צריך להבין – אם רוצים לעשות את המהלך הזה כל חקלאי שאין לו הכסף הזה צריך לשים מיליון שקל מהכיס שלו.

יצחק וקנין: לא יודע מאיפה ייקח את זה.

שרן השכל: ממועצת הלול.

שרן השכל: - - - שהיא מחלקת.

יצחק וקנין: את חדשה פה.

יצחק וקנין: אני עשרים שנה פה - -

שרן השכל: אז מה, זה לא אומר שאני לא מבינה בזה.

איתן כבל: דרך אגב, לגבי התקנות - -

יצחק וקנין: תנו לי עוד דקה אחת, אני לא אאריך.

יצחק וקנין: איתן נמצא כאן לא פחות ממני זמן.

יצחק וקנין: הוא מכיר את התקנות בתוך ועדת חינוך, על מה דיברנו.

יצחק וקנין: כמה פעמים המדינה אמרה שתיתן כסף ולא נתנה.

יצחק וקנין: נכון שהמדינה רוצה לעשות מהלך מסוים, אבל היום זה תקוע.

יצחק וקנין: לבוא ולהגיד לכל החקלאים האלו, בואו תשימו את הכסף הזה – אין להם מאיפה לשים אותו.

שרן השכל: אבל הצרכן משלם על זה.

איתן כבל: את רשומה.

דוד ביטן: בואו נהיה כולנו תמהונים וגמרנו.

דוד ביטן: זה מה שאתן רוצות?

יצחק וקנין: אם אתם חושבים שאתם רוצים להעביר את כל קו העימות לחדרה-גדרה אין בעיה – תגידו את זה.

יצחק וקנין: ניקח אותם ונעביר אותם לגדרה-חדרה.

יצחק וקנין: מה הבעיה?

יצחק וקנין: שם יש יותר תנאים, שם יש יותר הזדמנויות, שם יש כל מה שאתם רוצים.

יצחק וקנין: אבל התקנות שאנחנו מאשרים פה השנה כמעט לא שונות במילה אחת מהתקנות של שנה שעברה.

יצחק וקנין: מה השתנה?

תמר זנדברג: רק מספר קטן – שבע עם מין קו עם שני עיגולים כאלה.

יצחק וקנין: אני שואל אתכם, יש רצון למישהו לייבא ביצים?

יצחק וקנין: המדינה לא רוצה לייבא ביצים, אבל זה כורח המציאות.

יצחק וקנין: אלה שאומרים, בואו נקטין את המכסות, מה אתם חושבים, הצריכה תרד?

יצחק וקנין: אם אתם תגידו שאנחנו אומרים פחות ייצרו פחות?

יצחק וקנין: יש צריכה שאנשים צורכים – מה תגידו להם – לא תקבלו?

איתן כבל: חברים, כדי שנוכל להתקדם - -

יצחק וקנין: - - ועוד דבר אחד שחשוב ללולי החופש שכולם מדברים עליהם.

יצחק וקנין: לולי החופש זה עלייה במחיר הביצה כי האנרגיה שהעוף מפסיד בזה שהוא מסתובב בתא כל היום זה עוד 30%.

יצחק וקנין: תבדקו כלכלנים והם יגידו לכם את הדבר הזה.

יצחק וקנין: לכן אם רוצים לעשות סדר אני בעד שדרוג הלולים הקיימים שהם לא בסטנדרטים טובים.

יצחק וקנין: אני מגדל היום עוף ב-45 ס"מ כשצריך לגדל את זה ב-750 על-פי התקנות החדשות.

יצחק וקנין: לכן תנו את הכסף – בבקשה, ישדרגו את הלולים, ואהלן וסהלן – מי לא רוצה לשדרג את הלולים?

איתן כבל: תודה, חבר הכנסת וקנין.

איתן כבל: אני רוצה להבהיר נקודה אחת.

איתן כבל: כדי שנכניס את הדיון למתווה הנכון, אנחנו עכשיו לא מתווכחים.

איתן כבל: לפחות הזיכרון הארגוני שלי של העניין הזה, אין אותו לרבים.

איתן כבל: אף אחד כאן לא ביקש עכשיו שמחר בבוקר לא יגדלו יותר מטילות בישראל.

איתן כבל: לא אמרנו את זה מעולם, אפילו הקיצונים בפעילי זכויות בעלי החיים.

איתן כבל: אבל אי אפשר לשחק אתנו.

איתן כבל: אולי אפשר לשחק בוולפסון וחבריו, אבל לא בהחלטות ממשלה; לא בהחלטות משרדים שכל פעם אומרים, כן, כן.

איתן כבל: מאותו דיון בוועדת החינוך שמאז התחלפו כבר שתי ממשלות, וזאת ממשלה שלישית.

איתן כבל: אילו היו מתחילים את המינימום שדיברנו עליו אז היינו כבר בדיון אחר לגמרי פה.

איתן כבל: אני גם לא רוצה, וזה גם לא נכון לנהל קרב עם חקלאים.

איתן כבל: זה לא הקרב.

איתן כבל: זה לא נכון, אנחנו לא שם.

איתן כבל: אני לא מתכוון להיות טבעוני.

איתן כבל: אולי יום אחד כן, אבל אני לא יוצא מהכיוון הזה.

איתן כבל: נקודת המוצא שלי היא אחת.

איתן כבל: אני אומר לכולנו – נושא זכויות בעלי החיים מקבל פרצוף אחר שהוא גדול מכל הארגונים, אם מישהו עדיין לא הבין את זה.

איתן כבל: גם האזרח שאין לו תכניות כאלה רוצה לראות לפחות מצג אחר של גידול, ולא את מה שמראים לו.

איתן כבל: לכן אני מבקש.

איתן כבל: אף אחד לא בא ואומר, לא מעבירים, ומה השתנה, חבר הכנסת וקנין.

איתן כבל: לא.

איתן כבל: במקרה זה הגיע אלי, ואני יושב-ראש ועדה, ואני מלווה את העניין מקרוב, ואני רוצה לדעת שאנחנו מוציאים מתחת ידינו הפעם הנחיות פעולה ברורות להמשך צעד אחר צעד.

דוד ביטן: אבל מי יממן את זה?

איתן כבל: המדינה התחייבה.

דוד ביטן: שיבוא האוצר ויגיד שהוא מממן.

איתן כבל: אין ויכוח שהמדינה צריכה לעשות את זה.

איתן כבל: אני גם רוצה להזכיר פה לכל החקלאים – מי שנלחם עבור המשק המשפחתי הייתי אני, שאף אחד פה לא יטיף לי.

<לאה יוגב: נכון.

איתן כבל: מי שעצר את המהלך שהכוחות הגדולים הם אלה שיזכו הייתי אני.

איתן כבל: אני אומר את זה לא כדי שמישהו ימליץ עלי להדליק משואה.

איתן כבל: אני עושה את זה מתוך אמונה כפולה גם בצד החקלאי של העניין וגם בצד של זכויות בעלי החיים – למצוא את נקודת האיזון.

איתן כבל: אז אני מבקש – בואו נמצא את נקודת האיזון.

איתן כבל: אני כבר מודיע: אף אחד לא ייצא וכל תאוותו בידו.

איתן כבל: אנחנו ננסה למצוא פה נקודת איזון נכונה כפי שעשיתי את זה בפטם, כפי שאני עושה את זה בנקודות אחרות.

איתן כבל: ברור?

איתן כבל: אז אני מבקש בלי ויכוחים.

איתן כבל: חבר הכנסת איציק שמולי, בבקשה.

איציק שמולי: תודה רבה, אדוני היושב-ראש, אני חושב שאי אפשר שלא להזדהות עם הדברים שאמרת.

איציק שמולי: בסוף ההצגה של הדברים כאילו יש פה עימות מובנה והכרחי שיהיה פה בין חקלאים לבין שוחרי זכויות בעלי חיים הוא לא נכון.

איציק שמולי: בסוף העניין זה לא להסתכל על התמונה בשחור לבן, אלא למצוא נקודת איזון טובה יותר.

איציק שמולי: חבר הכנסת וקנין, שאני מאוד אוהב ומאוד מעריך, בדרך כלל ב-99.9% מהמאבקים עבור החקלאים גם בחוק ההסדרים וגם במקרים אחרים, אנחנו ניצבים איתכם תמיד לא מתוך טובה, אלא אנחנו באמת מאמינים בזה.

איציק שמולי: כשאתה מדבר על זה שבסוף החקלאים הללו נמצאים ביישובי קו העימות, ואנחנו לא רוצים שכולם יעברו לחדרה-גדרה, כמו שאמרת, אנחנו מבינים על מה אתה מדבר.

איציק שמולי: אבל מצד שני אנחנו מסתכלים גם על העולם של זכויות בעלי החיים עבור אותם יצורים חסרי ישע.

איציק שמולי: הכי קל להתייחס לאנונימוס ול"תנו לחיות לחיות" ול"מגמה ירוקה" כמחבקי עצים, לשים אותם בפינה כל שנה בחודש דצמבר, ולצחוק עליהם ולהגיד להם, אתם מחבקי עצים, תמשיכו לצעוק, זה לא כזה חשוב מול האינטרסים האחרים.

איציק שמולי: התקנות הללו הן הזדמנות למצוא נקודת איזון טובה יותר.

איציק שמולי: אף אחד לא אומר עכשיו להשית את כל זה על הגב של החקלאים.

איציק שמולי: אנחנו מבינים מה המשמעות של הדבר הזה.

איציק שמולי: המשמעות של זה היא סגירה של לולים ומשקים בפריפריה.

איציק שמולי: זה לא יכול להיות.

<לאה יוגב: סליחה, המשמעות היא חיסול ההתיישבות בגבול הצפון.

איציק שמולי: הכוונה שלנו היא לא להגיד לחקלאים, תעשו את זה בעצמכם.

איציק שמולי: אין חולק בצד הזה של השולחן שבסוף מול האמירה הזאת צריכה להיות מדינה - -

איתן כבל: אני רק רוצה להזכיר לך שעל זה התפוצץ כל העניין.

<לאה יוגב: אני יודעת.

<לאה יוגב: אנחנו חייבים לך תודה ענקית.

איתן כבל: זה לא לי.

איתן כבל: אני אומר את זה על זה.

איתן כבל: רצינו לדעת בדיוק איך המדינה מסייעת.

איתן כבל: היא לא זורקת את החקלאים לרחוב, בעיקר אלה שנמצאים בקו העימות שזה מקור הפרנסה היחיד שלהם.

איתן כבל: אין ויכוח.

איציק שמולי: לצד הדרישה הזאת בוודאי צריכה להיות מדינה שתומכת ברפורמה ובשדרוג שאנחנו רוצים לעשות ללולים.

איציק שמולי: שנית, לגבי המכסות, נדב, אני באמת שואל שאלת תם: מה הבעיה להצמיד את הגידול במכסות לגודל האוכלוסייה?

איציק שמולי: נגיד אם מחפשים נקודת איזון טובה יותר; ואת אותה גמישות שאתה עושה עם הייבוא תעשה גם בייצור מקומי.

איציק שמולי: כלומר אם תגיד שבשנה שעברה נתת לייבא שלוש מאות ושלושים מיליון ביצים נוספות – וזה המספר שנקבת בו, אני חושב – אז תגיד שהמכסה השנתית שאיתה אנחנו הולכים זה מה שהיה פלוס גידול של האוכלוסייה.

איציק שמולי: אם נעשה את הבדיקות שלנו מחודש לחודש, ונראה שבאמת אין מספיק ביצים בשוק – תגדיל.

<אורי צוק בר: אבל כבר ראינו את זה.

איציק שמולי: איפה ראית את זה?

<אורי צוק בר: זה שהגענו למצב של ייבוא של שלוש מאות מיליון ביצים זה אומר שחסרות ביצים מייצור מקומי במדינת ישראל.

יעל כהן-פארן: זה היה ככה לאורך כל השנה באופן אחיד?

<אורי צוק בר: כן, זה היה לאורך כל השנה הזאת.

יעל כהן-פארן: אתה יכול להעביר את הנתונים?

<קריאה: לא באופן אחיד.

<אורי צוק בר: לא באופן אחיד בדיוק כל חודש אותה כמות, אבל כל חודש הביאו ביצים.

יעל כהן-פארן: השאלה אם זה פיקים של חגים וכדומה.

<אורי צוק בר: לא, זה מעבר לפיקים.

<אורי צוק בר: זה מה שהסברתי קודם.

איתן כבל: אורי, יש פה דילמה לא פשוטה ואפילו משולשת.

איתן כבל: הרצון שלנו מצד אחד הוא לעזור לחקלאים ולתת להם מכסות, ומצד שני לא להגדיל יותר מדי כי המשמעות היא אחר כך של השמדה של ביצים.

דוד ביטן: אולי כן ואולי לא.

איתן כבל: אם אתה מגדיר אז הסיכוי הוא יותר גדול.

איתן כבל: לכן הדילמה.

איתן כבל: מצד שני הייבוא עוזר לך פה לווסת, ואז אתה לא גורם להטלת יתר.

איתן כבל: ממה אני מפחד?

איתן כבל: אני רוצה כל הזמן למצוא את נקודת האיזון שלא גורמת להשמדה מיותרת של ביצים.

איתן כבל: זה באמת עניין מאוד דק ומובחן שאנחנו צריכים לבוא ממקום שרוצים לתת לזה מענה, ולא לחפש לקלקל את זה לא מפה ולא מכאן.

איתן כבל: אבל, אורי, נקודת המוצא – אני מזכיר לך כמי שמלווה את זה – שחלפו חמש-שש שנים מהחלטת הממשלה ומהדיון בוועדת החינוך, וכבר היה תקציב לזה, ואפשר היה להתחיל את המעט.

איתן כבל: בסוף, אתה מבין – אלה הלכו, אלה התפזרו.

איתן כבל: בכמה סיורים הייתי גם באופן פרטי וגם מאורגן.

איתן כבל: אתם לא מבינים, אורי, כמה זה גורם לי להתקומם.

איתן כבל: זאת תחושה שאם היית עומד במקומי ומרגיש את הזלזול – זה לא שאני אומר שזה אתה.

איתן כבל: בוודאי לא אכעס על מי שבמקרה כאן, אבל זאת התחושה שמקבלים מהמערכת.

איתן כבל: יכולנו להיות במקום אחר.

איתן כבל: חבר הכנסת שמולי, סיים, בבקשה.

איציק שמולי: דווקא בגלל מה שאתה מדבר עליו, אדוני היושב-ראש, מחיר הטעות פה הוא מאוד גדול למי שזכויות בעלי החיים חשוב לו.

איציק שמולי: לכן גם אם אתם סבורים שצריכה להיות עלייה כזאת או אחרת בוודאי שצריך לעשות אותה באופן יותר מדוד ולא להתפרע.

איציק שמולי: 7% זה התפרעות.

איתן כבל: תודה.

איתן כבל: אני אקריא בדיוק מי הולך לדבר, ונתחיל את ההקראה.

<אורי צוק בר: אתה רוצה שאתייחס?

איתן כבל: תאמין לי, יותר טוב לך שלא.

איתן כבל: אני שמעתי את השאלות.

איתן כבל: אם היו תשובות הכול היה בסדר, לא היינו מנהלים את הדיון.

<לאה יוגב: אני מבקשת לומר משהו.

איתן כבל: את תדברי.

איתן כבל: עכשיו רונן ידבר.

איתן כבל: אחריו חברת הכנסת השכל ואחר כך לאה יוגב ויוסי אדוני, ראש מועצת מעלה יוסף ודירקטור מועצת הלול.

איתן כבל: חברים יקרים, אני מבקש להיות ממוקד.

איתן כבל: אני לא רוצה לעצור אתכם.

איתן כבל: אנחנו מתחילים כבר לחזור על עצמנו.

<רונן בר: אני רונן בר, מנהל צוות חקירות.

<רונן בר: יוסי וולפסון מתנו לחיות לחיות יתחיל במקומי.

איתן כבל: אתה גם מנהל לי את הדיון.

<יוסי וולפסון: אנחנו מחליפים את התור.

<יוסי וולפסון: זה לגיטימי.

איתן כבל: בסדר, בבקשה.

<יוסי וולפסון: אני עו"ד יוסי וולפסון מתנו לחיות לחיות.

<יוסי וולפסון: אני אשים את הדגש על שיטת הגידול.

<יוסי וולפסון: קודם כול, אני רוצה להגיד שיש שאלה של כמויות שרונן יתייחס אליה, אבל כשאני מדבר על נושא שיטת הגידול אני לא מדבר כרגע על דרך המכסות – לשנות את האופן שלאה יוגב או כל האנשים בצפון מגדלים היום את התרנגולות שלהם.

<יוסי וולפסון: בשביל זה צריך רפורמה רחבה.

<יוסי וולפסון: אנחנו מדברים על אותו חתך מתוך המכסה החדשה של לולים חדשים וגידול חדש.

<יוסי וולפסון: זאת אומרת לולן חדש שנכנס צריך לגדל תרנגולות כמו שמגדלים תרנגולות בשנת 2016, ולא כמו שהתרגלנו משנות ה-80.

<יוסי וולפסון: לולן שכבר היום בשנת 2015 מגדל כמו שצריך לגדל בשנת 2016-2015, לדעתי, המכסות – כמו שהן מתמרצות הרבה נושאים אחרים – צריכות לתמרץ את אותו לולן שכבר עבר לשיטת גידול נאותה.

<יוסי וולפסון: לא שאני אוכל את הביצים האלה, זה לא אידיאלי לתרנגולות, אבל מגיע לו שהוא יקבל מכסה נוספת כי זאת המגמה שאנחנו רוצים להגיע אליה – שוק שמגדל ב-2016.

<יוסי וולפסון: מה זה לגדל ב-2016?

<יוסי וולפסון: ראיתי בתקנות אזכור של 750 ס"מ רבועים.

<יוסי וולפסון: אני חושב שכשה

<יוסי וולפסון: מחשב הנייד שלי סגור הוא לא הרבה פחות מ-750 ס"מ.

<יוסי וולפסון: זה תקן שב-99' קבעו אותו באירופה.

<יוסי וולפסון: לא רק כ-750, אלא הוסיפו לזה אביזרים וזה לא מופיע פה - -

איתן כבל: זה כולל אבזור.

<יוסי וולפסון: - - אבל מישהו המציא את התקן הזה לפני שש עשרה שנים, והיום מבינים שהוא לא טוב.

<יוסי וולפסון: עובדה שבאיחוד האירופי כבר ב-2012 ההערכה הייתה שכמעט חצי מהתרנגולות מגודלות בלי כלובים.

<יוסי וולפסון: בית המשפט העליון בגרמניה אמר שהתקן הזה הוא בלתי חוקי, כי הוא לא נותן לתרנגולת את מה שהיא צריכה.

<יוסי וולפסון: מה שתרנגולת צריכה זה הרבה מאוד דברים - -

איתן כבל: יוסי, סיים.

<יוסי וולפסון: אני תכף אסיים.

<יוסי וולפסון: היא צריכה פשוט להסתובב וללכת.

<יוסי וולפסון: אני לא אראה לכם את הסרטונים, אבל כלוב לא מאפשר לה להיות תרנגולת.

<יוסי וולפסון: הוא מאפשר לה להיות מכונת הטלה.

<יוסי וולפסון: אני אזכיר גם את עניין העלויות.

<יוסי וולפסון: אנחנו יודעים מה העלויות.

<יוסי וולפסון: יש לנו נתונים גם מחו"ל.

<יוסי וולפסון: אפשר להביא את הנתונים.

<יוסי וולפסון: הביצים לא מכלובים הם ביצים באותו מחיר פחות או יותר בהפרשים קטנים של אגורות.

<יוסי וולפסון: לכן אין שום בעיה.

<יוסי וולפסון: להגיד היום שהלולים חדשים, תרנגולת חדשה, חצי מיליון תרנגולות חדשות שאתם רוצים להכניס לתעשייה?

<יוסי וולפסון: אף אחד מהן לא צריכה להיות בכלובים האיומים האלה.

<יוסי וולפסון: הן כולן יכולות להיות בלולים שמאפשרים להן תנועה בסיסית.

איתן כבל: תודה, יוסי.

<חן אסף: זה לא נכון.

שרן השכל: מה לא נכון?

<חן אסף: שיש 750 ס"מ לעוף.

<חן אסף: אני לא יודע מתי הוא גידל עופות, אבל אני מגדל, ואני אומר לכם חד וחלק שלגדל תרנגולות על הרצפה זה לא בריא.

<לאה ורון: תגיד לנו מה שמך, ותבקש רשות דיבור מיושב-ראש הוועדה.

<לאה ורון: מה שמך?

<חן אסף: אסף.

<חן אסף: אני מתנצל.

איתן כבל: מאיפה אתה?

<חן אסף: אני חקלאי ממושב זכריה.

איתן כבל: יפה.

איתן כבל: לא רחוק מפה.

איתן כבל: מה שאתה אומר זה למי שהתחיל לפני חמש שנים את הדיון.

איתן כבל: אז היינו שם.

איתן כבל: אנחנו כבר אחרי כן.

איתן כבל: עברנו את השלבים של השאלות האם זה בריא לגדל על הקרקע או לא.

איתן כבל: אני לא מנסה להיות המומחה ב-ה' הידיעה, אבל יש מחלוקת בעניין הזה.

איתן כבל: אז אף אחד שלא ידבר כאן ממקום שהכול חלוט.

<חן אסף: אבל זה מה שהוא אמר.

איתן כבל: הוא אמר את דעתו.

איתן כבל: יש יתרון פה שאומרים פה דעות.

איתן כבל: אחר כך מחליטים.

איתן כבל: חברת הכנסת שרן השכל, בבקשה.

שרן השכל: תודה.

שרן השכל: קודם כול, דוד, אם באמת תחליט לעבור לטבעונות אני אשמח ללוות אותך.

שרן השכל: עלי ארוחת בוקר, צהריים וערב.

דוד ביטן: נראה לך שאני יכול להיות טבעוני?

<קריאות: - - -

איציק שמולי: נתחיל מזה שתאכל פחות תרנגולת אחת ביום.

איתן כבל: זאת יכולה להיות הצלה גדולה מאוד לענף.

<קריאות: - - -

שרן השכל: אני שמחה שיוסי דיבר לפני כי אנחנו בתקופה – שנת 2015 – שבה יש סטנדרטים מסוימים שאנחנו צריכים לעמוד בהם כדי להיטיב עם בעלי החיים.

שרן השכל: אנחנו לא יכולים להתייחס אליהם רק כמכונות, אנחנו צריכים להיות קצת יותר רגישים גם לחיים שלהם ולצורה שבה הם חיים.

שרן השכל: אם אנחנו כבר משתמשים בהם ככלי אז לפחות לעשות את זה בתנאים שלא יגרמו להם סבל ועינוי.

שרן השכל: אני שוחחתי בבוקר עם ראש הממשלה, וזאת גם עמדתו - -

דוד ביטן: גם הוא טבעוני?

שרן השכל: הם עברו לתזונה צמחונית כמעט כל המשפחה, כמעט כל הזמן.

שרן השכל: ילד אחד הוא טבעוני.

יעל כהן-פארן: מה זה קשור עכשיו לנושא?

שרן השכל: אין פה קשר, אבל יש מגמה של אזרחי ישראל.

שרן השכל: 10% מהאוכלוסייה עברו לתזונה טבעונית, אז אני מאמינה שגם המגמה הזאת תהיה בקרוב בירידה.

שרן השכל: אבל זה לא משנה כי הדיון הוא לא על זה.

שרן השכל: אבל כמות הצריכה של הביצים שאומרים שאנחנו צריכים להעלות, אנחנו צריכים לעשות את זה באיזון ובמינימום.

שרן השכל: זאת אומרת שאם אנחנו משווים את זה לגידול באוכלוסייה או לפי כמות מסוימת שמחושבת בואו נעשה את זה לפי זה.

שרן השכל: לא צריך פתאום להציף, ואחר כך להשמיד את התוצרת.

שרן השכל: מעבר לזה אנחנו כממשלה צריכים להתוות מה נכון ומה לא נכון בהרבה מקרים.

שרן השכל: אם הגענו למסקנה שגידול ללא כלובים או בתנאים מסוימים הוא יותר טוב מאשר גידול בתוך כלובים צפופים וגורמים לסבל לבעלי חיים אז בואו נלך עם המדיניות הזאת ונתווה את זה.

שרן השכל: גם על זה שוחחתי עם ראש הממשלה.

שרן השכל: אם אנחנו מגדילים את המכסות - -

<שמעון ביטון: שוחחי עם ראש הממשלה שיביא כסף.

שרן השכל: בואו נגדיל את המכסות ללולים ולא לכלובים - -

<שמעון ביטון: יש לך ערוץ פתוח אתו – שיביא כסף.

שרן השכל: - - גם הצרכן משלם על זה בסופו של דבר.

שרן השכל: מי שקונה ביצים שהן לא מכלובים משלם מחיר יותר גבוה.

<שמעון ביטון: הוא משלם יותר.

שרן השכל: הוא מוכן לשלם על זה.

<שמעון ביטון: אוקיי, אז תביאו כסף.

דוד ביטן: לא להפריע, בבקשה.

שרן השכל: אנחנו יכולים להגדיל את המכסות - -

דוד ביטן: שרן, תסיימי.

שרן השכל: אני רוצה לדבר.

שרן השכל: תנו לי לסיים.

דוד ביטן: אבל את מדברת כבר ארבע דקות.

שרן השכל: קודם כול זה לא ארבע דקות.

שרן השכל: התחלנו עם בדיחות, וזה בסדר.

דוד ביטן: טוב.

דוד ביטן: תסיימי תוך דקה.

שרן השכל: תודה על הזמנים.

שרן השכל: יש לי זכות הדיבור.

שרן השכל: תן לי לסיים.

דוד ביטן: עוד דקה.

שרן השכל: הדבר הזה הוא חשוב.

שרן השכל: אם אנחנו כבר מתווים מדיניות בואו נתווה את זה למען בעלי חיים.

שרן השכל: יש לנו עכשיו הזדמנות לעשות את זה.

שרן השכל: אנחנו יכולים לתת את המכסות האלה לאלה שמגדלים אותם ללא כלובים, לאלה שמגדלים אותם בתנאים של רווחה, לא של התעללות.

שרן השכל: דוד, אני מבקשת – בואו נעשה את זה.

שרן השכל: גם ראש הממשלה עומד מאחורי זה.

שרן השכל: אנחנו לא פועלים פה נגד החקלאים, אלא בסך הכול רוצים להיטיב עם הצרכנים, ואולי להוריד גם את המחירים על ידי כך שאנחנו מעלים את המכסות.

שרן השכל: אבל בואו נעשה את זה בדרך הנכונה שעובדת גם למען בעלי החיים.

שרן השכל: יש לנו הזדמנות לעשות את זה עכשיו, ואני מבקשת להוסיף שכל ההקצאה - -

יצחק וקנין: כמה כסף ראש הממשלה אמר לך שהוא נותן לעניין?

יצחק וקנין: זאת השורה התחתונה.

שרן השכל: יש אנשים שמגדלים - -

יצחק וקנין: את הסיפורים האלה אנחנו אוכלים כבר עשרים שנה.

יצחק וקנין: מה ראש הממשלה אמר לך שהוא נותן?

שרן השכל: - - יש אנשים מרוויחים מזה שיש תרנגולות ללא לולים.

שרן השכל: אם הם מרוויחים בואו ניתן להם להרוויח יותר כי להם מגיע יותר.

<שמעון ביטון: זה מצטייר יפה היום, רווחת העוף.

שרן השכל: אם - - - הם עושים את זה אז בואו נצ'פר את זה - -

דוד ביטן: שרן, מספיק.

דוד ביטן: שמענו - -

שרן השכל: - - -

דוד ביטן: אני לא שמעתי את זה מראש הממשלה.

דוד ביטן: אבל לא משנה.

דוד ביטן: אבי פוקס, יושב-ראש עמותה למען חיות משק.

<שמעון ביטון: הדיון הוא רק סביב רווחת העוף, אדוני ממלא המקום?

<שמעון ביטון: אני לא חושב שזה נכון.

<שמעון ביטון: יש כאן חקלאים שהגיעו ב-4:00 בבוקר, ויש לנו מה להשמיע בנושא הזה.

<שמעון ביטון: רווחת העוף זה לא הכול, יש רווחת האדם, יש רווחת החקלאים.

<שמעון ביטון: עם כל הכבוד ליפה הנפש האלה יש לנו מה להגיד בנושא הזה - -

דוד ביטן: אתה תגיד.

<שמעון ביטון: - - שהיא תביא כסף מראש הממשלה.

<שמעון ביטון: תעבוד ברצפה, אבל אנחנו לא ניכנס לכלובים.

<שמעון ביטון: היא רוצה שאנחנו נהיה בכלובים, והעופות יהיו בשדות.

שרן השכל: אף אחד לא אמר - -

<שמעון ביטון: מה זה הדבר הזה?

<שמעון ביטון: תביאי כסף מראש הממשלה, גברתי הנכבדה.

שרן השכל: אם יש אנשים שמרוויחים מכך שהם מגדלים - -

<שמעון ביטון: אנחנו מרוויחים בקושי.

<שמעון ביטון: אני אספר לך מאיפה אני מגיע הבוקר.

שרן השכל: - - אז אפשר להקצות להם יותר.

שרן השכל: זה הכול.

<שמעון ביטון: בבוקר הצבא סגר לשעה את הדרך בשביל להגיע לפה.

<שמעון ביטון: את אולי נמצאת במרכז הארץ – אני בא ממושב אביבים בגבול הצפון.

<שמעון ביטון: אני מתפרנס מהלול.

איתן כבל: סליחה, תסלח לי.

<שמעון ביטון: סליחה, אדוני היושב-ראש.

איתן כבל: אני לא סולח.

<שמעון ביטון: אז אני מבקש שוב סליחה.

איתן כבל: גם אם אתה מדבר מדם לבך אני לא מוכן להתנהגות כזאת פה, בכל הכבוד.

יצחק וקנין: איתן, אני רוצה שתדע למה היה כעס.

יצחק וקנין: היה כעס כי היא דיברה עם ראש הממשלה, אבל הוא לא אמר לה מה הוא נותן.

איתן כבל: חבר הכנסת וקנין, נכון שחכמנו אמרו, המביא דברים בשם אומרם הביא גאולה לעולם.

איתן כבל: אבל במקרה הזה אם הוא לא מביא כסף זה לא עוזר.

איתן כבל: אני אומר את זה, ואני בצד שלך שרן.

שרן השכל: איתן, סליחה, אתה לא היית פה ולא שמעת מה אמרתי.

נורית קורן: שרן, יש עוד אנשים שרוצים לדבר.

איתן כבל: שרן, אני אגלה לך סוד.

איתן כבל: אני לא אמרתי זאת.

איתן כבל: אני קיבלתי אותו מסר בלי לשוחח איתו.

איתן כבל: אבל רק דבר אחד אמרתי – אין לי בעיה, הרי אני בצד שלך.

איתן כבל: ולא מהיום- -

דוד ביטן: אין תקציב לדברים האלה.

דוד ביטן: זה הכול.

איתן כבל: - - לכן הוויכוח לא מקובל עלי כי הוא לא נכון.

איתן כבל: אין לו סיבה לכעוס עלייך, ואין לך סיבה לכעוס כי בשורה התחתונה החקלאי הוא חקלאי - -

נורית קורן: כנראה, הוא שמע את הדיון.

נורית קורן: הוא מתקשר אלי.

איתן כבל: - - או שיש לו היכולת לעבור מלול במצב סוללה ללולי חופש או באמצע ל-750.

איתן כבל: אז אתה זוכר, יוסי וולפסון, כבר היינו מוכנים - - -

שרן השכל: אבל יש אפשרות להעלות את ההקצבה של אלו שמגדלים בלי כלובים - - - תנו להם את העלייה הזאת.

איתן כבל: שרן, נגיע לזה.

<קריאה: כמה יש כאלה?

איתן כבל: תודה.

איתן כבל: הלוואי שהיינו בכמות כזאת.

איתן כבל: בואו לא ניכנס - -

שרן השכל: אבל זה מה שאמרתי כשלא היית פה.

שרן השכל: התפקיד שלנו הוא להתוות גם מה נכון ומה לא נכון, ואם אנחנו מצ'פרים אותם ואומרים - - -

איתן כבל: תודה, שרן, יקירה.

איתן כבל: קיבלנו.

איתן כבל: תודה.

שרן השכל: - - - זה הכול.

איתן כבל: לאה, בבקשה.

<חן אסף: - - -

איתן כבל: סליחה, אסף.

<חן אסף: סליחה.

איתן כבל: תודה.

איתן כבל: לאה, בבקשה.

<לאה יוגב: חברי ועדה נכבדים, קודם כול תודה שאתם נותנים לנו להשתתף בדיון שמבחינתנו זה גורל החיים שלנו להמשך הקיום של כל החקלאים וגורל המדינה מבחינה דמוגרפית וגורל ההתיישבות בגבול הצפון.

<לאה יוגב: אם המדינה רוצה שגבול הצפון ימשיך להתקיים היא חייבת להבין – והיא הבינה את זה כל השנים – שבלי פרנסה לא יישבו שם אנשים.

<לאה יוגב: יושבים כאן אנשים שחיים במרכז ולא מבינים מה זה שהיום בבוקר הצבא סגר את היישובים ולא נתן לחקלאים לצאת לא ללולים וגם לא לשטחים כי יש התראות על צלפים שיושבים שני מטר מהגדר ומכוונים על הילדים ועל אנשים.

<לאה יוגב: זה קודם כול כדי שתבינו על מה אתם מדברים.

<לאה יוגב: איתן, חברנו היקר, אני באמת רוצה להודות לך בשם כל המגדלים שלאורך כל השנים אמרת ודגלת בכך שמותר האדם על הבהמה, ושנית שאם רוצים לעשות שינוי צריך להוביל את הסוס ואחריו את העגלה.

<לאה יוגב: זאת אומרת יש לנו כאן תכנית לשדרוג ענף ההטלה, על-פי מסמך ראש הממשלה, שהגשתי לכל חברי ועדות החינוך והכלכלה, ויש בה מיליארד שקל נכון ל-2007.

<לאה יוגב: אנחנו הגשנו לוועדות כל השנים וגם לצער בעלי חיים את הנתונים שעלות השדרוג למגדל היא כשבע מאות אלף שקל.

<לאה יוגב: אני מדברת על שלושת אלפים משפחות; דור מייסדים בני 70 , דור שני שזה אנחנו שנושקים ל-60.

<לאה יוגב: הייתי רוצה לדעת מי הבנק שייתן לנו שש מאות אלף שקל כדי לעשות את התכנית.

<לאה יוגב: שנית - -

איתן כבל: כמה יש לך ברשימה?

<לאה יוגב: כשמדברים על רעיון כל כך גדול חשוב להבין שהמשמעות שלו היא מאוד רצינית, ואם אין לרעיון הזה היתכנות כלכלית לקיים, זה חוסר אחריות לבוא לוועדה ולהגיד, כאן, עכשיו והיום אנחנו רוצים לחולל מהפך.

<לאה יוגב: אני רציתי להשיב לחברת הכנסת - -

איתן כבל: לא, לא.

<לאה יוגב: אוקיי, אני לא משיבה.

<לאה יוגב: אבל רגע.

איתן כבל: תבקשי מכסה דרך תנועת המושבים להיות חברת כנסת.

נורית קורן: זה רעיון טוב.

<לאה יוגב: אני חייבת לומר עוד משהו.

<לאה יוגב: מדברים פה על לולי חופש.

<לאה יוגב: לולי חופש מצריכים שטח.

<לאה יוגב: אנחנו רוצים להיות כמו אירופה, אבל אנחנו לא אירופה, כי מושב זרעית ואביבים נמצאים שישה מטרים מהגדר.

<לאה יוגב: אי אפשר לעשות שם לולי חופש.

<לאה יוגב: צריך תקציב וצריך זמן.

איתן כבל: עזבי את זה.

איתן כבל: אני יודע.

איתן כבל: מה את נכנסת לי עכשיו לדברים האלה, לאה?

<שמעון ביטון: עזבי – כסף.

<שמעון ביטון: יש כסף?

<שמעון ביטון: יש הכול.

<לאה יוגב: מה שחשוב הוא שעל-פי מסמך מזכירות ראש הממשלה התהליך הזה הוא מיליארד שקל ב-2007.

<לאה יוגב: אי אפשר לקיים את זה בלי כסף.

איתן כבל: לאה, העניין ברור.

איתן כבל: אני מודה לך.

איתן כבל: חבר הכנסת דב חנין, בבקשה.

איתן כבל: אני רק רוצה להגיד שחבר הכנסת דב חנין מלווה אותי בעניין הזה גם בוועדת החינוך.

איתן כבל: יותר נכון אנחנו מלווים האחד את השני לאורך כל הדרך.

איתן כבל: אנחנו כבר זיכרון ארגוני – כמובן, לצדו של חבר הכנסת וקנין שהוא ראש וראשון לעניינים האלה.

דב חנין: תודה, אדוני היושב-ראש, אני רוצה לפתוח בהבעת צער על כך שכמו על-פי המסורת שלנו, אנחנו תמיד מגיעים לדיון הזה על מכסות ענף הלול ברגע האחרון.

דב חנין: ואז מסביב לשולחן יושבים אנשים עם הרבה כעסים, עם הרבה מתח, עם הרבה לחץ לדיון שבעצם היה צריך לעשות אותו במסגרת זמן יותר ראויה ועם תקופת דיון יותר רצינית ויותר הקשבה של כל הגורמים מסביב לשולחן זה לזה.

דב חנין: אני רואה ממולי את נציגי החקלאים מהצפון, ואני מכיר את המצוקה שלהם.

דב חנין: המצוקה שלהם באמת מאוד גדולה.

דב חנין: אנשים מתקשים להתפרנס באזורים האלה.

דב חנין: ולכן כשראש הממשלה – ואני מברך על כך – מגלה אהדה למצוקה של בעלי חיים, שזה דבר מצוין – הוא גם צריך לגלות אהדה למצוקת האנשים ולתת פתרונות.

דב חנין: פתרונות זה סיוע וכסף ומנגנונים ותמרוץ כדי שאנשים לא ירגישו שהם תלויים בענף שאם מעלים להם את המכסה זה אומר שאין להם פרנסה.

דב חנין: זה משהו שצריך לטפל בו.

דב חנין: מהצד השני יש, כמובן, מצוקת בעלי החיים.

דב חנין: ענף הלול הוא ענף שיש בו מצוקה מאוד קשה לבעלי חיים, וגם את זה צריך לראות לנגד עינינו.

דב חנין: כמובן, יש הציבור הרחב, וגם לו יש אינטרסים.

דב חנין: המכסות, אדוני היושב-ראש, הן כלי לקידום מדיניות.

דב חנין: כשאנחנו רוצים לקדם מדיניות אינטליגנטית אנחנו צריכים לתת מענה לצרכי החקלאים בצפון; אנחנו צריכים לתת מענה לצורך להפסיק ולצמצם, לפחות, את הסבל של בעלי חיים, ואנחנו צריכים לתת תשובה לאינטרסים ולרצון של הציבור הרחב.

דב חנין: אני אומר את זה כי, לדעתי, אין אצלנו מדיניות.

דב חנין: ההתנהלות היא משונה ביותר, וחבל שבתחום כל כך משמעותי עם רגישות אנושית גם של חקלאים אבל גם של אנשים שרגישים לסבל של בעלי חיים, לא מתנהלת מדיניות.

דב חנין: מה צריך לעשות?

דב חנין: אם אנחנו מדברים על מדיניות אנחנו צריכים לשאוף למצב שבו אנחנו מפחיתים בהדרגה את המזון מהחי; גם כדי להפחית סבל של בעלי חיים וגם כדי לעמוד בהתחייבויות של מדינת ישראל להפחתת גזי חממה.

דב חנין: תעשיית בעלי החיים היא חלק גדול ממה שמייצר גזי חממה.

דב חנין: זאת התחייבות בין-לאומית של מדינת ישראל.

דב חנין: כדי להתקדם לכיוון הזה צריך לפתח פתרונות לחקלאים ולחקלאות ולתושבי אזור הצפון.

דב חנין: אי אפשר פשוט להגיד להם, רגע, חבר'ה, עכשיו אנחנו עוברים למדיניות חדשה, עכשיו תשברו את הראש או שלא תשברו את הראש או תסתדרו או לא תסתדרו.

דב חנין: זאת לא מדיניות.

דב חנין: מכסות זה כלי שלנו כדי לקדם מדיניות שתיתן מענה לכל הצרכים – גם לכם, נציגי החקלאים שנמצאים באזור הצפון.

איתן כבל: תתכנס.

דב חנין: אני מתכנס.

דב חנין: מה צריך לעשות כרגע?

דב חנין: אני קורא את הנתונים שבישראל יש היום ירידה בביקוש לביצים.

דב חנין: אם יש ירידה בביקוש לביצים אני לא מבין למה צריך להעלות את המכסות.

דב חנין: אני אומר שזאת שאלה רצינית שמחייבת לפחות תשובה.

דב חנין: לדעתי, ההצעה שהועלתה כאן – במידה שמעלים את המכסה – שכל העלאה של מכסה תהיה אך ורק ללולים ללא כלובים היא הצעה נכונה מהמון בחינות, ואני פונה אליכם נציגי החקלאים - -

יצחק וקנין: איך תעודד את החקלאים ללכת קדימה?

דב חנין: חבר הכנסת וקנין צודק בעניין הזה.

דב חנין: כדי שזה יקרה אנחנו צריכים לתת סיוע ותמריץ לחקלאים.

דב חנין: זה כסף.

דב חנין: לעבור ללולים בצורה אחרת זה כסף.

דב חנין: בוועדת חינוך תקועות המון זמן התקנות לרפורמה בענף הלול על הוויכוח הזה.

דב חנין: צריך להתקדם הלאה.

דב חנין: במקום שאתם תהיו תקועים, במקום שהענף יהיה תקוע, במקום שבעלי החיים יהיו תקועים, במקום שכולנו נהיה תקועים, שמדינת ישראל תוציא את היד מהכיס עם קצת כסף, ואת המכסות האלה לתת לאנשים שעוברים ללולים ללא כלובים, ולסבסד אותם במעבר הזה.

דב חנין: ככה נעבור למציאות כמו באירופה.

דב חנין: באירופה יש מדינות ש-90% מהביצים מיוצרות בלולים ללא כלובים.

דב חנין: למה שלא נגיע לזה?

דב חנין: אפילו 100%.

<שמעון ביטון: באירופה מסבסדים חקלאות ב-30%.

דב חנין: מאה אחוז.

דב חנין: בואו נסבסד.

דב חנין: למה אצלנו לא?

דב חנין: אנחנו רוצים חקלאות ישראלית – בואו נסבסד.

<שמעון ביטון: אני מברך על האמירה שלך.

דב חנין: תודה רבה.

איתן כבל: חברת הכנסת נורית קורן, אם יש לך איזשהו מסר, אני אשמח לשמוע אותו.

נורית קורן: קודם כול אני רק רוצה לשאול, יש כאן אנשים ממשרד החקלאות?

איתן כבל: כן, כולם פה.

נורית קורן: אני רוצה לדעת איפה עומדות התקנות של הלולים החדשים, ומה עלות של לול?

<אורי צוק בר: אם תינתן לי רשות דיבור, אני אעדכן.

נורית קורן: בסדר.

נורית קורן: כשהתחלתי את הקדנציה הבנתי שיש מצוקה של החקלאים וגם מצוקה של בעלי חיים, אם אנחנו רוצים להיות הומניים.

נורית קורן: כדי להיות הומניים אנחנו קודם כול צריכים להגיע ללול התקני שכל העולם עובד אתו.

נורית קורן: לולי חופש זה אולי האוטופיה שלנו, והיינו מאוד רוצים שזה מה שיהיה, אבל כנראה, אנחנו לא צועדים לשם.

נורית קורן: צריך למצוא את שביל האמצע.

נורית קורן: אני בעד תזונה בת-קיימא ששומרת גם על החקלאים, וצריך לדאוג להם.

נורית קורן: אני ביקשתי משר החקלאות כשהוא נכנס לתפקידו לדאוג ללולים, אבל כל לול חדש - -

איילת נחמיאס ורבין: אז הוא הבין שאמרת לו לדאוג לחתולים.

נורית קורן: מה שחשוב זה שכל לול חדש יוקם היום לפי הסטנדרטים החדשים, ושלא תהיה שום עלות על החקלאי, אלא שהמדינה תממן את זה.

נורית קורן: זה מה שביקשתי בתחילת המושב, ואני יכולה להוציא לכם את המכתב שבו ביקשתי את זה.

נורית קורן: לגבי כמות הביקוש של הביצים – השאלה אם אנחנו צריכים להגדיל את המכסה.

נורית קורן: לפי מה שאני מבינה, זה ליצור לולים חדשים, נכון?

<קריאה: לא.

נורית קורן: אז זה רק להגדיל את אותה כמות בלולים הקיימים?

<לאה יוגב: כן.

<לאה יוגב: זה לעזור לחקלאים לשרוד את החודש.

<שמעון ביטון: לא, לחסוך את הייבוא – 300 מיליון מטורקיה.

איתן כבל: די, בחייך.

איתן כבל: זה כבר מפריע.

איתן כבל: אני מבין אותך.

איתן כבל: בבקשה.

נורית קורן: אנחנו רוצים להוזיל את העלויות, אבל אנחנו לא רוצים לפגוע בחקלאים, ממש לא.

נורית קורן: זאת לא המטרה.

נורית קורן: אם יש ירידה בביקוש אז לא צריך להוסיף עוד מכסות.

נורית קורן: אבל אם יש צורך במכסות האלה אז צריך לדאוג שלא יהיה ייבוא, ושהייבוא לא יבוא לא יבוא מעזה ולא משום מקום אחר שאנחנו לא יודעים מאין הוא מגיע.

נורית קורן: לדעתי, צריך להגיע לכלובים טובים יותר עבור התרנגולות כי אז זה ימנע גם את הסלמונלה.

איתן כבל: אני אתן עכשיו לשניים אחרונים.

איתן כבל: מי אתה?

<שמעון ביטון: שמעון ביטון ממושב אביבים, מקום שאוהבים.

איתן כבל: אני הייתי במושב אביבים בחוק הגליל.

איתן כבל: הייתי שם בסוף השמונים – ב-89' – כשהייתי עוזרו של סגן שר החקלאות אברהם כץ-עוז, ושם זה התחיל.

איתן כבל: אני רוצה שהחברים יידעו מעבר לכל העניין, שלצערנו, רוב הפעילות של המתיישבים בגבול הצפון נסבה סביב ההטלה.

איתן כבל: כמעט שום דבר לא הצליח לשרוד שם – לא מטעים וכדומה.

איתן כבל: זה באמת עוגן כלכלי מאוד מרכזי.

איתן כבל: אף אחד כאן מחברות או חברי הכנסת לא רוצה בשלב הזה שנהיה כולנו טבעונים.

איתן כבל: יש אנשים שרוצים את זה, אבל זה חלום שאני לא נכנס אליו.

איתן כבל: יש תפיסת עולם, ואני לא נכנס לזה.

איתן כבל: אבל דבר אחד – אין לאף אחד רצון לגדוע את מטה לחמו של אף אחד, אבל כן הגיעה העת שאנחנו נעלה את הדברים על הפסים.

איתן כבל: זה הכול.

איתן כבל: הרצון פה לשים את זה על פסים סבירים.

יצחק וקנין: אני רוצה לומר משהו חשוב לדיון.

יצחק וקנין: אני למעלה מחצי שנה בדיונים עם הרפרנטים של האוצר בנושא של ענף ההטלה כדי לקדם מהלך לכיוון הרפורמה שמדברים עליה.

יצחק וקנין: ישבתי במספר ישיבות, ואני מקווה שאנחנו נקדם את זה בצורה משמעותית בחודשים הקרובים כדי שזה ייתן מענה למה שאנחנו מדברים עליו.

נורית קורן: איתן, הפסקת אותי, ולא אמרתי את המסר של ראש הממשלה.

איתן כבל: מה המסר, נורית?

איתן כבל: היית צריכה להתחיל עם זה.

נורית קורן: כן, שכחתי.

נורית קורן: הוא אמר שהוא מבקש להתנגד להגדלת המכסה, והוא מבקש לבחון.

נורית קורן: אני אמרתי לו שאנחנו מדברים פה על כסף.

איתן כבל: דרך אגב, הוא יודע שאני יושב-ראש הוועדה וחשוב לדבר עם יושב-ראש הוועדה?

נורית קורן: בסדר, אבל זה היה גם לצורך של משהו אחר.

איתן כבל: והרצים יצאו דחופים.

נורית קורן: הוא אמר שהוא יבחן את זה, ואני מקווה שגם שרן וגם אנוכי נצליח לשכנע אותו להפנות כספים לענף.

איתן כבל: תודה.

איתן כבל: חברים, זה לא הולך בהצבעה שאני מגיע לשורה.

איתן כבל: אנחנו עוברים סעיף-סעיף.

איתן כבל: אני כבר אומר לכם, 90% מהסעיפים לא נתונים במחלוקת.

איתן כבל: יש שניים-שלושה סעיפים - -

יעל כהן-פארן: אבל לא הבנו אם היום מצביעים או לא.

<לאה ורון: הכוונה היא להתחיל בהקראה.

<קריאה: אם היום לא מצביעים זה חיסול ההתיישבות בצפון.

איתן כבל: נו, באמת.

נורית קורן: ממש לא.

נורית קורן: אנחנו לא אמרנו את זה.

איתן כבל: נורית, אני מכיר אותו הרבה שנים.

איתן כבל: הוא רוצה להגיע לפה, אז הוא מתחרה בנו עכשיו.

איתן כבל: אני רק רוצה להבהיר לגבי נהלי ההצבעה – אלה תקנות.

איתן כבל: גם בסעיפי הקראת חוק אתה לא קורא את כל החוק ושואל, מי בעד?

איתן כבל: מי נגד?

איתן כבל: זה לא קריאה שנייה ושלישית במליאה.

איתן כבל: אתה עובר הקראה סעיף-סעיף – מי בעד?

איתן כבל: מי נגד?

איתן כבל: מכינים אותו אם יש הסתייגויות.

איתן כבל: זה ליבת הדיון.

איתן כבל: זה כל הסיפור.

איתן כבל: לכן אנחנו נתקדם.

איתן כבל: שמעון ביטון, בבקשה, בקצרה.

<אבי פנקס: שתי מילים על הכסף.

איתן כבל: אני אתן לך, אבי.

<שמעון ביטון: אני מבקש שוב התנצלות על ההתפרצות שלי.

<שמעון ביטון: אבל אני חייב להבהיר לכמה חברי כנסת לא כמו היושב-ראש שהיה בעבר במושב אביבים ויודע איפה זה, לדעתי, יודעים איפה אביבים רק על ה"ווייז", ואם לא אז הם לא מגיעים למקום הזה בכלל.

<שמעון ביטון: נתחיל מזה שבארבע בבוקר הייתי חייב לצאת כדי להגיע לפה.

<שמעון ביטון: כבר הבוקר בשער של היישוב כוחות הביטחון לא נתנו לנו לצאת בגלל המצב בגבול הצפון.

<שמעון ביטון: לצערי, אותנו מכירים בתקשורת רק כשיש אירועים ביטחוניים.

<שמעון ביטון: אז לפעמים אנחנו מייחלים – וקשה להגיד את זה – לאירועים ביטחוניים כדי שקולנו יישמע.

<שמעון ביטון: אז אנחנו נמצאים היום בוועדת הכלכלה כשקולנו אולי נשמע בעקבות המצב הביטחוני בגבול הצפון.

<שמעון ביטון: אבל זה רק לפתיח.

<שמעון ביטון: למעשה, אנחנו דנים כרגע בתקנות להמשך גידול המטילות שלנו שזאת הפרנסה היחידה.

<שמעון ביטון: אני שמעון ביטון יכול להחליט לעזוב גם את מדינת ישראל וגם את מושב אביבים, אבל אני לא המקרה.

<שמעון ביטון: יש קרוב לאלפיים משפחות, ואמא שלי היא הדוגמה הכי טובה לכך, שאם לא תהיה לה שלוחת המטילות – הגידול של המטילות – לא תהיה להם פרנסה במקומות האלה.

איתן כבל: שמעון, אנחנו כבר אחרי הדקלרציות.

<שמעון ביטון: יש כאלה שלא מכירים את זה, אדוני היושב-ראש.

איתן כבל: אבל כבר אמרנו את זה.

<שמעון ביטון: כל פעם יש פה פרצופים חדשים.

<שמעון ביטון: אז צריך להבהיר להם מאיפה בא שמעון ביטון.

<שמעון ביטון: אתה היית אצלנו, אדוני היושב-ראש.

<שמעון ביטון: הם לא היו – הם לא מכירים את חבל הארץ הזה.

איתן כבל: שמעון, די, בבקשה.

<שמעון ביטון: אנחנו מדברים על תוספת מכסה שלא אמורה לעשות שום נזק ולהביא להשמדת ביצים.

<שמעון ביטון: זה לא נכון.

<שמעון ביטון: לייבא שלוש מאות מיליון ביצים כמו שמעיד פה משרד החקלאות שזה קרה השנה – זאת הבעיה.

<שמעון ביטון: הביצים האלה הגיעו מטורקיה וממדינות אחרות - -

איתן כבל: שמעון, טעית, זה לא הוויכוח.

<שמעון ביטון: מקבל.

איתן כבל: אף אחד לא דיבר כאן על הגדלה.

איתן כבל: אמרו שאם יש הגדלה היא צריכה לבוא לעידוד ביצי חופש.

איתן כבל: זה הדיון.

<שמעון ביטון: אני אגע בזה.

<שמעון ביטון: אדוני היושב-ראש, כשמייבאים ביצים לטורקיה כל צער בעלי חיים לא בודקים איך הביצים האלה הגיעו, ובאלו תנאים הן גדלות.

איתן כבל: אתה רוצה שגם את זה ימנעו?

<שמעון ביטון: אני מתקדם.

<שמעון ביטון: הנושא של ההגדלה זה בעקבות הצריכה כדי לצמצם את נושא הייבוא שגם הוא הפך להיות בעייתי.

<שמעון ביטון: מבחינתנו כחקלאים שאותם אני מייצג – זאת פרנסה נוספת.

<שמעון ביטון: לא צריך להגיד לאדוני היושב-ראש, מה זה היום חקלאות.

<שמעון ביטון: בנוסף לגידול מטילות אני מגדל פירות, ובין הגידולים שלי אני מגדל גם קיוי.

<שמעון ביטון: היום עלות קוב מים זה 3 שקלים - -

איתן כבל: שמעון, אני חייב לסיים.

<שמעון ביטון: - - אין מקום לפרנסה מהמטעים.

<שמעון ביטון: בנושא שדרוג הלולים – אנחנו עם כל העמותות וכל מי שרוצה – רק מי שיש לו ערוץ לראש הממשלה – ואני מצטער לשמוע את האמירה שלו הבוקר – אם יש כסף אנחנו יודעים לגדל עופות בכל תנאי.

נורית קורן: זה בדיוק מה שאמרתי לו – צריך כסף.

<שמעון ביטון: יש דוח צביקה כהן שמדבר רק על הקור.

איתן כבל: שמעון, אני מכבד אותך, הגעת מרחוק.

איתן כבל: אבל יש גבול.

איתן כבל: מוטי אלקבץ, בבקשה.

<מרדכי אלקבץ: חבר הכנסת דב חנין לא נמצא כאן, אבל אני הייתי שואל אותו האם עוף בחופש מייצר פחות גזי חממה מעוף בכלוב.

<מרדכי אלקבץ: על זה אין גם לך תשובה, יוסי וולפסון, אני מבינה.

<יוסי וולפסון: אנחנו אמורים להגביל את המכסה.

<מרדכי אלקבץ: אתם אמורים, אבל אתה יודע שלא.

יעל כהן-פארן: האמירה היא לגבי הגדלת המכסות, אם היא מיותרת.

איתן כבל: יעל, תכף תורך.

<קריאות: - - -

איתן כבל: חברים, די.

<מרדכי אלקבץ: ביחס לתוספת.

<מרדכי אלקבץ: נמצאים כאן מגדלים; לא מתאבדים ולא אנשים חסרי אחריות שלא יודעים לחשוב.

<מרדכי אלקבץ: האחריות שלנו כלפי הציבור היא שאנחנו אמורים לספק לו את התוצרת.

<מרדכי אלקבץ: ראינו בחגי תשרי כשטורקיה הייתה סגורה לייבוא, שהיה כאן חוסר בביצים, וזעקת הציבור נשמעה.

<מרדכי אלקבץ: לנו יש אחריות גם לספק את הכמות שהציבור דורש.

<מרדכי אלקבץ: לכן התוספת שניתנת כאן היא כדי לייצר לציבור את כמות הביצים הנדרשת.

<מרדכי אלקבץ: לנו אין כוונה לייצר עודף כי עודף יהיה על חשבוננו.

<מרדכי אלקבץ: אנחנו נפנה את העודפים מכספנו.

<מרדכי אלקבץ: לכן זה נעשה מתוך אחריות.

<מרדכי אלקבץ: לשאלה, למי לתת את זה?

<מרדכי אלקבץ: האם ללולים חדשים?

<מרדכי אלקבץ: ללולי חופש בלבד?

<מרדכי אלקבץ: יש עדיין מקום פנוי בלולים למגדלים וצורך לחזק את הפרנסה.

<מרדכי אלקבץ: מכאן הדרישה הזאת נובעת.

<מרדכי אלקבץ: בנוגע ללולים החדשים – בוועדת חינוך האחרונה שדנה בתקנות צער בעלי חיים סוכם כי יובא על-ידי משרד האוצר כיסוי תקציבי לדרישות שנובעות משיפור ברווחת העוף.

<מרדכי אלקבץ: עדיין לא קיבלנו תשובה בנושא.

<מרדכי אלקבץ: כשיהיה כאן כסף אנחנו נשתף פעולה על כל המשתמע מכך.

<מרדכי אלקבץ: יתרה מכך אנחנו שיתפנו פעולה בנושא של ביטול ההרשאה.

<מרדכי אלקבץ: אנחנו ממתינים, ונבצע את זה עם ההוראה שתתקבל.

איתן כבל: תודה.

איתן כבל: יעל כהן-פארן, בבקשה.

יעל כהן-פארן: חשוב לי להתחיל ולומר שמקובל על כל חברי כאן שאנחנו לא יוצאים נגד החקלאים.

יעל כהן-פארן: המטרה של הדיון כאן היא לראות איך מייצרים מצב שכולם יוצאים ממנו נשכרים.

יעל כהן-פארן: לבוא ב-28 בדצמבר כל שנה – וכל שנה זה ככה – 19 בדצמבר ב-2012 היה הכי מוקדם – זה פשוט לא לעניין.

יעל כהן-פארן: יש לי שאלות על הנתונים הכי בסיסיים.

יעל כהן-פארן: אני מקבלת מידע מכל מיני מקורות וגם מכם, והוא לא תואם.

יעל כהן-פארן: אז אני חושבת שכדי לקיים דיון ראוי ולקבל החלטות נכונות צריך קודם כול שבסיס המידע יהיה מקובל על כולם, שקוף וידוע.

יעל כהן-פארן: אם נתונים שלכם מראים על ירידה של 2.2% באחד-עשר חודשים ב-2015 בייצור אז יכול להיות שאתם טוענים שזה בגלל מגיפה ולכן היו צריכים ייבוא, אבל אם זה ההסבר, אז הייבוא מעיד על חוסר או על בעיה במגיפות.

יעל כהן-פארן: זאת אומרת יש פה בעיה שלי כחברת כנסת אין מידע, האם הייתה עלייה או ירידה - -

איתן כבל: צודקת.

יעל כהן-פארן: - - זה ממש בסיסי.

יעל כהן-פארן: לבוא ברגע האחרון ב-28 בדצמבר - -

<אורי צוק בר: אני אשמח להסביר את המספרים.

יעל כהן-פארן: מצוין.

יעל כהן-פארן: - - אבל זה פשוט לא לעניין.

יעל כהן-פארן: יושבים כאן החקלאים ואומרים, אם לא תקבלו את התקנות נסגור את הבאסטה, נסגור את כל יישובי הצפון.

יעל כהן-פארן: זה לא לעניין.

יעל כהן-פארן: אני מסכימה עם רוב הדברים שנאמרו כאן קודם בעניין כלובי החופש.

יעל כהן-פארן: יש להפריד בין שני עניינים.

יעל כהן-פארן: זאת גם תשובה עבורך, מר אלקבץ.

יעל כהן-פארן: אם יש עלייה בגידול שהיא מיותרת, אתה אומר שאנחנו מפסידים מזה.

יעל כהן-פארן: אבל כמו - - -

<מרדכי אלקבץ: - - - שמייצר עודפים.

יעל כהן-פארן: - - כמו שאני שומעת כאן ומהנתונים שאני מקבלת ממקורות אחרים אין עלייה משמעותית בביקוש - -

<מרדכי אלקבץ: תסמכי עלינו שאנחנו יודעים לעשות את זה.

יעל כהן-פארן: אם יש פיקים בחגים צריך - - -

<לאה יוגב: סליחה, גברתי, אנחנו במשך שש שנים מיידעים - -

איתן כבל: לאה, נתתי לך כבר את רשות הדיבור.

איתן כבל: יעל, סיימי.

יעל כהן-פארן: השאלה היא האם בסופו של דבר אתה מגדל יותר וזורק ביצים.

יעל כהן-פארן: פה תוספת זיהום ובזבוז משאבים בגלל זריקה של ביצים, וזה אומר שסתם גידלת עוד עופות.

<קריאה: אין לנו כוונה כזאת.

איתן כבל: העניין ברור.

יעל כהן-פארן: רק לסיים.

יעל כהן-פארן: יש כאן הבדל בין מכסות ומה עושים כדי לעבור לכלובי חופש.

יעל כהן-פארן: אני בוודאי רוצה שייתנו בכם את האמון ולמצוא את הדרך כי ככה צריך לגדל היום עופות.

<שמעון ביטון: צריך כסף.

איתן כבל: תודה.

איתן כבל: אבי פנקס, בבקשה.

<אבי פנקס: אני מסכים במאה אחוז עם הלולנים.

<אבי פנקס: אי אפשר לבנות לולי חופש בלי שיש תקציב.

<אבי פנקס: אין להם כסף להוציא את הדבר הזה.

<אבי פנקס: יש לזה פתרון.

<אבי פנקס: אני אציג את הפתרון, ואני מציע לכבוד היושב-ראש להקים צוות שיקדם את הפתרון הזה.

<אבי פנקס: מה הפתרון?

<אבי פנקס: היום אתם מקבלים סכום מסוים על ביצה מכלובים.

<אבי פנקס: משרד החקלאות ומשרד האוצר צריכים להכניס את זה לפיקוח מחירים, והתוספת של שלושים אגורות לביצה שתקבלו תינתן לכם בפיקוח מחירים, וזה ילך רק לכם.

<אבי פנקס: ואז אנחנו פונים לאוצר ואומרים לו, עכשיו תיתן להם את כל הכסף כדי לבנות את לול החופש, והם יחזירו לך מחלק משלושים האגורות האלה.

<אבי פנקס: ככה ללולן זה לא יעלה כלום, לאוצר זה לא יעלה כלום כי יחזירו לו את ההלוואה - -

<קריאות: הציבור ישלם את זה.

איתן כבל: אני ביקשתי מכם לנהל אתו משא ומתן?

איתן כבל: הוא אומר את דעתו.

איתן כבל: אני מקווה שאתם עושים עסקים טובים יותר מאשר מנהלים דיון כזה.

איתן כבל: הוא אומר את דעתו, זה הכול.

<אבי פנקס: אני מציע להקים צוות בשיתוף עם משרד החקלאות והאוצר ונציגים של הלולנים, ושנקדם את הדבר הזה שיקבלו את הכסף.

איתן כבל: תודה, יקירי.

<רונן בר: איתן, שני משפטים.

איתן כבל: לא.

איתן כבל: רונן, סיימת.

<רונן בר: הייתה לי זכות דיבור.

איתן כבל: רונן, לא.

<רונן בר: שני משפטים.

איתן כבל: לא, די.

איתן כבל: עכשיו זה כבר מפריע לי.

איתן כבל: יוסף אדוני, בבקשה, אמור את דבריך, ואני רוצה לסכם את הדברים.

איתן כבל: יש פה נציג מהאוצר?

איתן כבל: כן, סליחה, לא שמתי לב.

איתן כבל: עלי, אתה תהיה אחרון בסבב.

<יוסף אדוני: בוקר טוב לכולם.

<יוסף אדוני: אנחנו לא מכניסים ללחץ אף אחד, אבל אם היום לא תתקבל החלטה ולא יעבירו את הכללים זה פגיעה ישירה בהתיישבות בצפון, בענף ההטלה ובחקלאים, כי כנראה, יש כאלה שלא מבינים את המטריה, איך זה עובד, וצריכים לעשות שיעורי בית.

<יוסף אדוני: צר לי שאנחנו שומעים מפי חברי כנסת – ולא רק חברי כנסת – שכנראה, שכחו מה זה ציונות, לצערי.

<יוסף אדוני: כנראה, הם מעדיפים שיהיו ביישובים בגבול הצפון חיילים במקום תושבים, אז אני מציע להם לעשות שיעורי בית בנושא הזה.

איתן כבל: יוסי, אתה חבר שלי הרבה שנים.

איתן כבל: אני מבקש ממך – המשפט האחרון שאמרת הוא לא במקומו כי אתה מכניס גם אותי בתוך אותה קטגוריה.

איתן כבל: זה לא הוגן.

איתן כבל: כי אין אחד סביב השולחן הזה – אפילו יותר מכם כי גם אתם אינטרנסטים בדרך שלכם, כל אחד מהמקום שלו – שנלחם עבורכם וחטף בחודשים האחרונים בגלל שנשכבתי פעם אחר פעם עבורכם.

איתן כבל: תשאל את החבר שיושב פה לשמאלך.

איתן כבל: לא ביקשתי שימליצו עלי להדליק משואה, ולא ביקשתי שיעשו עבורי עבודה.

איתן כבל: אני בסך הכול מבקש מכולם לפתוח גלגלים ולנחות.

איתן כבל: כי פה כולם המריאו ויצאו מחוץ לאטמוספרה עם המילים הגדולות כאילו אנחנו פה חבורה של אנשים שאין להם עניין בחקלאות.

איתן כבל: אני יודע איפה הלול בשומרה או בזרעית.

איתן כבל: הייתי שם פיזית.

איתן כבל: לא צריך לספר לי.

איתן כבל: אני יודע יותר טוב מחלק מכם החקלאים איפה כל לול נמצא לאורך יישובי קו העימות.

איתן כבל: כל לול ולול.

איתן כבל: הייתי שם לא פעם אחת, לא פעמיים ולא שלוש.

איתן כבל: אז אני מבקש, בחברות, להגיד איך מוצאים את הדרך לתת מענה.

<יוסף אדוני: קיבלתי, ברשותך.

<יוסף אדוני: הכוונה, כמובן, היא לא אליך ולא לרוב החברים פה.

איתן כבל: אם זה לאלה שלא נמצאים פה אז לא אכפת לי.

<יוסף אדוני: אלה שלא נמצאים פה.

<יוסף אדוני: הם צריכים לעשות שיעורי בית.

<יוסף אדוני: ענף ההטלה מפרנס שלושת אלפים משפחות שמתוכן 70% פרוסים לאורך גבול הצפון ביישובי הגדר, ולרובם זאת פרנסתם העיקרית.

<יוסף אדוני: אנשים צריכים להבין את זה, ולשים את זה על המאזניים.

<יוסף אדוני: בנושא צער בעלי חיים – אנחנו בעד כל הדרישות של ארגוני צער בעלי חיים: בעד איכות סביבה, בעד דרישות השירותים הווטרינריים, אנחנו בעד בריאות הציבור, ואנחנו מבצעים מאבק כבר עשר שנים.

<יוסף אדוני: כבוד היושב-ראש וחבר הכנסת יצחק וקנין ועוד חברים מלווים אותנו בו יום-יום, גם אלה שלא נמצאים פה.

<יוסף אדוני: אתם מלווים אותנו שנים רבות, ובזכות

<יוסף אדוני: כם הרפורמה המקורית של 2007 לא עברה בוועדות כלכלה ולא יצאה ליישום.

<יוסף אדוני: אם היא הייתה מיושמת היום לא היינו יושבים פה.

<יוסף אדוני: ואנחנו עשינו מאבקים קשים.

<יוסף אדוני: לשמחתנו, משרד החקלאות שינה את המדיניות שלו לפני שנתיים.

<יוסף אדוני: אנחנו נאבקנו מול כל הגורמים – מול הממסד ומול כולם, והצלחנו בעזרתכם.

<יוסף אדוני: לפני שנתיים משרד החקלאות, לשמחתנו, משרד החקלאות שינה את המדיניות שלו והקים ועדה שתבחן, למה הייתה התנגדות של החקלאים, ולמה חברי כנסת עזרו לחקלאים.

<יוסף אדוני: אולי חברי הכנסת האלה לא מבינים, אבל הם עשו בדיקה, והם הבינו שאיתן כבל באמת היה באביבים ובזרעית, והם בדקו ועשו עבודת שטח.

<יוסף אדוני: הם עבדו במשך שנה שלמה – עברו אצל נציגי המגדלים ובכל היישובים ודיברו עם חקלאים, ולבסוף הוציאו מסקנות שנקראות "מסקנות דוח ועדת צביקה כהן".

<יוסף אדוני: אני בתור יושב-ראש קרן הביצים ומועצת הלול ומתוקף תפקידי כסגן ראש מועצה אזורית מעלה יוסף, ביחד עם חברי – כל נציגי המגדלים – גיבשנו עמדה אחידה ודרך אלטרנטיבית לרפורמה בענף ההטלה.

<יוסף אדוני: החתמנו במכתב הזה את כל ראשי הרשויות.

<יוסף אדוני: יש לנו עמדה אחת שאנחנו רוצים להוביל.

<יוסף אדוני: מכתב העמדה הוגש לשר האוצר ולשר החקלאות בתקופה האחרונה כי לקח לנו הרבה זמן לגבש עמדה.

איתן כבל: אני יכול לקבל אותו?

<יוסף אדוני: כן.

איתן כבל: אז אני מבקש שתעביר אותו לוועדה.

<יוסף אדוני: בסדר.

<יוסף אדוני: אנחנו נדאג להעביר את המכתב הזה.

<יוסף אדוני: אנחנו רוצים בכל כוחנו להוציא את תכנית ההתייעלות בענף ההטלה דרך ועדת החינוך ואישור תקנות צער בעלי חיים.

<יוסף אדוני: כמובן, על פי החלטה אחרונה שהתקבלה בדיון האחרון, והבקשה שלכם היא מימון משמעותי ליישם אותה.

<יוסף אדוני: בלי מימון זה חיסול ההתיישבות, חיסול ענף ההטלה.

<יוסף אדוני: אני בטוח שאתם לא תיתנו לזה לקרות, וגם אנחנו בטוח לא ניתן לזה לקרות.

<יוסף אדוני: אני רוצה להגיד כמה משפטים על התוספת של שבעה אחוז.

<יוסף אדוני: בתור יושב-ראש קרן הביצים במועצה לענף הלול, תאמינו לי, שזאת הפרנסה שלנו, ואנחנו לא נעשה שום דבר שיפגע בפרנסה שלנו.

<יוסף אדוני: לא סתם אנחנו מנהלים את הענף ולוקחים הכול בחשבון.

<יוסף אדוני: ייבאנו למעלה משלוש מאות ביצים השנה.

<יוסף אדוני: התוספת היא תוספת אמתית - -

איתן כבל: כמה זה הגדלה של 7%?

<יוסף אדוני: מאה שלושים וחמישה מיליון ביצים בלבד.

איתן כבל: מינוס שלוש מאות.

<קריאות: כן.

<אורי צוק בר: זה לא מספיק.

<יוסף אדוני: אורי, ברשותך, אנחנו ייבאנו מעל שלוש מאות מיליון.

<יוסף אדוני: התוספת של 7% היא תוספת של מאה שלושים וחמישה מיליון ביצים לשנתיים.

איתן כבל: יוסי, אין ויכוח.

איתן כבל: הוויכוח הוא לא על הכסף.

איתן כבל: יש ויכוח עקרוני: האם יש עלייה בצריכה – כן או לא?

איתן כבל: האם זה פיק?

איתן כבל: זה הדיון, ואני לא רוצה עכשיו לפתוח אותו.

איתן כבל: הוויכוח של יוסי וולפסון, של רונן ושל חברים אחרים ממגמה ירוקה היא לא האם צריך עכשיו תוספת של 7%.

איתן כבל: זה דיון נפרד.

איתן כבל: הוויכוח הוא מי יקבל את התוספת של 7%?

איתן כבל: כי ברור שבמקום שלוש מאות – זה לא שיוסי וחבריו לא דואגים לרווחתן של התרנגולות במקומות אחרים - -

<רונן בר: אבל זה מקוזז אחרת.

<חן אסף: - - -

<רונן בר: אין דרישה לשבעה אחוז.

<רונן בר: זה מספר לא סביר.

איתן כבל: אבל אתה לא מקשיב לי, רונן.

איתן כבל: אמרתי – אני לא פותח עכשיו את הוויכוח.

איתן כבל: אני בסך הכול מנסה להגיד שהשאלה עכשיו היא האם התוספת תהיה כדי לעודד את לולי החופש או את לולי הסוללה.

איתן כבל: זה הוויכוח.

<יוסף אדוני: ברשותך, משפט, ואני רוצה לסיים.

<יוסף אדוני: אנחנו מעדיפים לתת פרנסה לחקלאים שלנו שגרים בגבול הלבנון, ולא לתת פרנסה לחקלאים בטורקיה ובאירופה.

<יוסף אדוני: אני מבקש מכבוד היושב-ראש להתחיל את ההקראה של התקנות האלה.

<יוסף אדוני: כולם יודעים מה החשיבות של זה, ואני מקווה שמשרד החקלאות שאתו אנחנו עובדים בשיתוף פעולה מלא – אולי באמת יגישו את הכללים האלה חודש לפני סוף השנה בשביל ההתייעצות.

<יוסף אדוני: דרך אגב, בביטול חוק המועצה שגם אמור לדון בוועדת הכלכלה ביקשנו דיון בכל ארבע שנים כדי לדון את הכללים האלה.

<יוסף אדוני: כנראה, זה יפתור את הבעיה.

איתן כבל: שלמה עצמוני ממושב מעש, בבקשה.

<שלמה עצמוני: אני דווקא מהמרכז.

<שלמה עצמוני: אבל איך אני אומר תמיד?

<שלמה עצמוני: אני חי בזכות החברים האלה.

<שלמה עצמוני: הבקשה היא עניינית.

<שלמה עצמוני: יושבים פה נציג השר, מנכ"ל מועצת הלול.

<שלמה עצמוני: יוסי אדוני הסביר בסיפא של הדברים שלו שהבקשה היא עניינית.

<שלמה עצמוני: ההתנגדות שלכם, גברתי, היא התנגדות אידיאולוגית לא עניינית ולא מעשית.

<שלמה עצמוני: איתן, סלח לי, אנחנו זועקים את הרגע.

<שלמה עצמוני: ברגע הזה אתה לא יכול להגיד – או בסוללות או ברצפה.

<שלמה עצמוני: כדי להגיד "על הרצפה" צריך לפרק את הכול, ולבנות מחדש את הענף.

<שלמה עצמוני: אנחנו יודעים שאין הכסף הזה.

<שלמה עצמוני: מה הבקשה?

<שלמה עצמוני: גם 7% לא יהיו בפועל 7%.

<שלמה עצמוני: אני בא מהשטח, אני לולן.

<שלמה עצמוני: הם לא יהיו 7%, הם יהיו הרבה פחות בפועל.

יעל כהן-פארן: אז למה לבקש 7%?

<שלמה עצמוני: רבותי, תפסיקו - -

יעל כהן-פארן: תהיו - - - אתם סתם - - -

איתן כבל: יעל, תני לו להגיד את הדברים.

<שלמה עצמוני: - - תפסיקו ללכת "עם" ולהרגיש "בלי".

<שלמה עצמוני: הייתי פה בוועדות החינוך.

<שלמה עצמוני: כל הזמן אני שומע את אותם חברי כנסת שבאים, אומרים את האמירה שלהם, ויוצאים החוצה.

<שלמה עצמוני: היום אין חקלאות של חופש, אין עופות חופש - -

איתן כבל: תודה, שלמה.

<שלמה עצמוני: רגע, איתן, מילה.

איתן כבל: - - -

<שלמה עצמוני: אני זוכר את תמר זנדברג בישיבה הקודמת שיצאה מוועדת החינוך ואמרה, חבל הכסף ללולי הכלובים.

<שלמה עצמוני: היה ויכוח על 75%.

<שלמה עצמוני: חבל על הכסף כי אנחנו לא רוצים עופות, אנחנו לא רוצים מזון מן החי בכלל - -

איתן כבל: אבל אתה הולך למקום אחר.

<שלמה עצמוני: אני מבקש ממך, איתן, קבל החלטה אמיצה - -

איתן כבל: שלמה, תודה.

<שלמה עצמוני: - - תצביע.

<שלמה עצמוני: אם ייווצרו עודפים מההחלטה הזאת אנחנו החקלאים בסופו של דבר משלמים את העודפים האלה מהכיס שלנו.

<שלמה עצמוני: תצביע על זה.

איתן כבל: תודה, שלמה.

<לאה יוגב: אני מבקשת לשאול שאלה.

איתן כבל: לא, לאה.

איתן כבל: משפט אחרון, חן אסף מזכריה.

איתן כבל: נציג האוצר עלי אחריו.

<חן אסף: זה נכון שסובסידיה זה כלי ממשלתי.

<חן אסף: כמו שאמרה גברתי פה, לקדם מטרות, אבל את רוצה להכניס מאה שלושים וחמישה מיליון ביצים פרימיום לשוק שלא רוצה אותם?

<חן אסף: הרי ביצי החופש השאלה עולות יותר.

<חן אסף: על מה אנחנו מדברים פה?

<חן אסף: מדברים על ציבור.

איתן כבל: אני לא ידעתי שיעל שודרגה להיות יושבת-ראש הוועדה.

איתן כבל: אתה מנהל איתה שיחה.

<חן אסף: סליחה, אני מתנצל, אדוני.

איתן כבל: אם זה משהו חדש תגיד לי.

<חן אסף: אני מתנצל.

איתן כבל: עצתי לדבר אלי, למרות שאני מאוד אוהב את יעל.

איתן כבל: תדבר אלי.

איתן כבל: אני נתתי לך את זכות הדיבור.

איתן כבל: תעשה את זה קצר, נתתי לך מערוף.

איתן כבל: אל תלך אתו יותר מדי.

<חן אסף: זה לא נכון לקחת מאה שלושים וחמישה מיליון ביצים ולהכניס אותם כביצי פרימיום שכביכול עולים יותר כשמי שצריך אותם זה הציבור לצריכה ציבורית.

<חן אסף: כל שאר הוויכוחים הם למקום אחר.

איתן כבל: תודה.

איתן כבל: עלי, בבקשה.

יעל כהן-פארן: זה לדיון אחר למה זה עולה כל כך הרבה.

<עלי בינג: אני מאגף תקציבים.

<עלי בינג: יש לנו כמה הערות נקודתיות, וכשנגיע להתקנות אני אעיר אותן.

איתן כבל: אני רוצה שתאמר הערות כלליות.

<עלי בינג: אז אני אגיד קודם הערה כללית.

<עלי בינג: קודם כול הרפורמה בענף ההטלה היא בוודאי אחת הסוגיות שעל סדר היום.

<עלי בינג: יש צוות שהוקם, בין היתר, במסגרת הדיונים על רפורמת הפטם בוועדה - -

איתן כבל: הוא עוד לא הצליח להתכנס חמש שנים?

<עלי בינג: אני מדבר על הצוות החדש שהוקם אתך.

איתן כבל: אוקיי.

<עלי בינג: לצערנו, בחמש השנים האחרונות באמת לא הגענו להסכמה על רפורמה - -

<לאה ורון: מי עומד בראשות הצוות?

<עלי בינג: זה צוות משותף למשרד החקלאות, משרד האוצר והתאחדות חקלאי ישראל, והוקם בשיתוף עם ועדת הכלכלה במסגרת הדיונים על הרפורמה בענף הפטם.

איתן כבל: מבחינתי זאת שמועה, אבל לא חשוב.

<לאה ורון: גם אין כזה דבר צוות בשיתוף ועדת הכלכלה.

<לאה ורון: ובכל זאת – מי עומד בראשו?

איתן כבל: אני גם קראתי על זה כותרת היום.

<עלי בינג: משרד החקלאות ומשרד האוצר.

איתן כבל: מי?

איתן כבל: שם?

<עלי בינג: מנכ"ל משרד החקלאות ואודי אדיר ממשרד האוצר.

איתן כבל: אוקיי.

<עלי בינג: עד שיש בינינו הסכמה עם החקלאים אני רק אציין, שלעמדתנו, הגידול אינו מספק את הביקוש של השוק המקומי.

<עלי בינג: כאמור, הגידול הוא של מאה שלושים וחמישה מיליון, והייבוא היה למעלה ממאתיים מיליון בשנת 2014.

<עלי בינג: כפי שציין אורי, הוא למעלה משלוש מאות מיליון בשנת 2015.

<עלי בינג: בלי קשר לנתונים על גידול בצריכה או הקטנה בצריכה אנחנו רואים שכרגע השוק המקומי לא מספק את הצורך, ולכן יש צורך בהגדלת המכסות.

<עלי בינג: עמדתנו היא שיש צורך בהגדלת מכסות נוספת.

<עלי בינג: גם לעמדתנו אין סיבה שהחקלאי הטורקי ייהנה מזה ונייבא ביצים מטורקיה, ולא מהחקלאי הישראלי.

<עלי בינג: לכן העמדה שלנו היא ש-7% היא הגדלה שאינה מספיקה, וצריך להגדיל באופן ניכר יותר את המכסות.

<עלי בינג: נראה לי מה שהחקלאים ניסו להבהיר קודם שמכיוון שאורך החיים של להקה הוא שנתיים אז לא כל הגידול בא לידי ביטוי כבר ב-day one.

איתן כבל: אורי, רצית לומר כמה מילים?

<אורי צוק בר: כן.

<אורי צוק בר: רציתי לומר לגבי הנושא של ועדת החינוך.

<אורי צוק בר: קודם כול הייתה החלטת ממשלה שקבעה את הכללים שהשטח שיעמוד לרשות תרנגולת הוא לפחות 750 ס"מ, וזה היה אחרי הרבה דיונים ופשרות, ובסוף הגיעו להחלטת ממשלה שהכריעה בנקודות השנויות במחלוקת.

<אורי צוק בר: זה גם השטח, גם נושא האבזור, גם נושא איסור ההנשרה וגם שלול חדש יהיה חייב להיות בסטנדרטים החדשים.

<אורי צוק בר: כל זה הוחלט בהחלטת ממשלה על-ידי ממשלת ישראל, לצערי, לפני כמה שנים - -

איתן כבל: אל תתבייש להגיד פחות או יותר כמה.

איתן כבל: תודה.

<אורי צוק בר: אחרי זה הממשלה גם מינתה צוות לבדוק את נושא ההנשרה, וזה לקח עוד כשנה, ובסוף 2013 הגיעו להחלטות איך צריכות להיות התקנות.

<אורי צוק בר: ואז הוגשו תקנות לוועדת החינוך, והן נעצרו בגלל שני דברים: א', לא הובטח מימון, ואז יושב-ראש ועדת החינוך אמר, תלכו קודם לשבת עם האוצר ותחליטו איך מממנים את הדבר הזה; ב', הצד שכנגד הוא שבאו אנשים ואמרו, שנקבע מועד קובע שהוא מתחילת מתן המימון, אבל מתי יהיה המימון?

<אורי צוק בר: כאן השלטון החדש, הנהלת משרד החקלאות החדשה - -

איתן כבל: הנהגה.

איתן כבל: זה נשמע יותר טוב.

<אורי צוק בר: - - הנהגת המשרד, המנכ"ל, החליטו להביא לוועדת החינוך תקנות מעודכנות, ולתת מועד קובע שלא היה קודם.

<אורי צוק בר: זה, לדעתי, יפתור את הבעיה ויוציא אותנו מהסבך, ויהיו לנו תקנות.

<אורי צוק בר: בימים הקרובים הם על שולחן ועדת החינוך, והם יובאו לדיון.

איתן כבל: תודה.

איתן כבל: אני רוצה לסכם.

איתן כבל: אני לא מתכוון להתחיל עכשיו את הדיון.

איתן כבל: נתתי לכולם להגיד את הדברים שלהם בהרחבה.

איתן כבל: חברים יקרים, אני לא מקבל את העובדה שב-21 בחודש אחרי הצהריים מניחים בפנינו תקנות, ואומרים לנו שזה היום הרת-עולם, היום נעמיד במשפט.

איתן כבל: אני לא מקבל.

נורית קורן: חבל.

איתן כבל: מי שחושב שהדברים הם דחופים שיתייחס אליהם במכובדות הראויה.

איתן כבל: אני לא אקבל יותר שום פנייה כמו שהשר שאני מכבד כותב לי, שמדובר פה בהסדרה.

איתן כבל: איך הוא כותב את זה?

איתן כבל: את מה שאני יודע – מכסות.

איתן כבל: ענף מתוכנן, וצריך להסדיר את המכסות, כמו שאנחנו מכירים.

איתן כבל: אני צריך הסבר בכתב שאומר לי שאם מבקשים הגדלה של 7%, לתת לי את כל ההנמקות למה נדרשת ההגדלה; מה שעלי אמר – שאם זה בא מתוך שלוש מאות או לא - -

<עלי בינג: לרבות המחלוקת על הנתונים.

איתן כבל: בוודאי.

איתן כבל: העניין הוא שהם נותנים את הנתונים שלהם.

איתן כבל: אני לא מקבל יותר אמירות בעלמא, כולל דברים ברורים הנוגעים – ופה אני אומר את זה לאלקבץ, ללאה וליוסי ולכולם – אל תיפלו בפח כאילו מישהו פה מנסה לגזור את מטה לחמם של החברים בקו העימות.

איתן כבל: ממש לא.

איתן כבל: כל אשר אנחנו מבקשים, וזה מה שביקשתי.

איתן כבל: אז אי אפשר לקחת את הדברים שלי ולסדר כמו שנוח.

איתן כבל: כשהייתי בוועדת החינוך וניהלתי את הקרב הייתי רק צריך להסכים שכל המשק המשפחתי ייבלע.

איתן כבל: זה כל מה שהייתי צריך להגיד.

<לאה יוגב: ואתה הצלת אותנו.

איתן כבל: אני מודה לך, גברתי.

איתן כבל: אני זוכר.

איתן כבל: תודה.

<לאה יוגב: אני רוצה להגיד.

איתן כבל: אני רוצה פנייה מסודרת – דבר דבור על אופניו.

איתן כבל: אנחנו בעדכם, החקלאים, ובנשימה אחת אנחנו בעד זכויות בעלי החיים.

איתן כבל: אני לא צמחוני ולא טבעוני – אולי יום אחד אני אהיה - -

<שמעון ביטון: גם הזכויות שלנו - -

איתן כבל: לא, אל תגיד לי את מה שאתה רוצה לומר.

איתן כבל: אני פתחתי ואמרתי שהזכויות שלך עומדות לנגד עיני, ואני נאבק עליהן.

איתן כבל: בזה אני מתחיל קודם כול – בזכויות של בני האדם.

איתן כבל: אבל אנחנו בתקופה שיודעים לשמור גם את האיזון על זכויות בעלי החיים.

איתן כבל: אנחנו לא לפני מאה שנה.

איתן כבל: לכן בנקודות האלה אני רוצה פנייה מסודרת ברוח הדברים כפי שכתבה לי מנהלת הוועדה.

איתן כבל: אני רוצה התייחסות עם נימוקים לגבי כל הבקשות המיוחדות שאתם מתייחסים אליהן בתקנות; ההגדלה – איך היא תתבצע, מי יקבל אותה, לולי החופש, מה התוכנית, מה לוח הזמנים, האם יש תקציבים או אין תקציבים לעניין הזה.

איתן כבל: אני לא מוכן להיות שותף יותר לפארסה הזאת.

נורית קורן: גם תוסיף לולים חדשים - -

איתן כבל: סליחה, נורית.

איתן כבל: זה חוצה מפלגות וקואליציה-אופוזיציה.

איתן כבל: אנחנו רוצים לראות שיש התחלה אמתית של הסדרת העניין.

איתן כבל: תראו לנו שאתם בכיוון.

איתן כבל: אל תגידו לנו, אנחנו נביא, אנחנו נראה – כל אותן מילים שאנחנו מכירים כבר שלוש, ארבע וחמש שנים.

איתן כבל: אני גם רוצה לדעת מהן ההמלצות של משרד החקלאות בעניין שדרוג הלולים, והמימון.

איתן כבל: זה נדון בוועדת החינוך, אבל אנחנו רוצים לדעת.

איתן כבל: תביאו לנו נייר שאומר, א', ב', ג' – כל זה אמור לתת חבילה.

איתן כבל: אני רוצה ללכת לקראתכם.

איתן כבל: אני לא באתי לפה כדי לעצור.

איתן כבל: אבל אם אני לא אראה פעם אחת שמתחיל אור בקצה המנהרה – במה שזה תלוי בי אני לא אאשר.

איתן כבל: תודה רבה לכם.

<שמעון ביטון: אדוני היושב-ראש, המגדלים הגישו דוח מסודר.

איתן כבל: ביקשתי אותו.

<שמעון ביטון: נמציא אותו.

<לאה ורון: הוועדה לא קיבלה שום דוח מהמגדלים.

איתן כבל: בינתיים מי שמגן עליכם מפני כולם זה אנחנו.

<שמעון ביטון: יישר כוח גדול.

איתן כבל: אז אני מבקש – תלכו אתנו, ושלא תתפתו לאמירות שאין להן מקום ותמצאו את עצמכם בהתנגשות.

<מרדכי אלקבץ: אדוני היושב-ראש, אין תקנות?

איתן כבל: אנחנו נדון כשנקבל את זה ונקיים את הדיון.

איתן כבל: תביאו את זה בשבוע הבא – נקיים את הדיון.

<מרדכי אלקבץ: שבוע הבא זה אחרי אחד בחודש.

איתן כבל: אני רוצה להזכיר לך, ידידי אלקבץ, אם זה היה דחוף לאחד בחודש היו מביאים לי את זה קודם.

איתן כבל: זה דיון המשך.

איתן כבל: אני רוצה לסכם את הדבר הזה.

איתן כבל: אני פונה אל משרד החקלאות, למגדלים ולחברי הכנסת.

איתן כבל: אנחנו נקיים דיון המשך עד 31 בחודש.

איתן כבל: אבל אני מודיע לכם בצורה ברורה: אם מבקש לקבל את המסמכים בצורה מסודרת עם אמירות מסודרות שנותנות לנו מענה לשאלות שהונחו כאן על-ידי חברי הכנסת מכל סיעות הבית שמעבר לאמירה שאנחנו רוצים לאשר את התקנות החדשות – אני רוצה לראות את התוספת שניתן לה הסבר לכל דבר ודבר.

איתן כבל: אני רוצה לדעת את הכיוונים שאתם מניחים בפנינו לגבי לולי החופש ולגבי הרפורמה – לאן היא הולכת.

איתן כבל: אני אומר את זה לכם, ואני אומר לחקלאים כאן, שכינסתי את הדיון – פתחתי אותו מחדש – או אני ממשיך אותו, יותר נכון – כדי שלא חס וחלילה, אנחנו באים לעשות טוב ונמצא את עצמנו עושים תקלה.

איתן כבל: ואני מקבל את מילתכם, כמו שהיא – אני אומר את זה לחבר הכנסת וקנין.

איתן כבל: אני לא רוצה לבוא מברך ולהימצא מקלל, חס וחלילה.

איתן כבל: לכן אני מבקש, אורי, שמנכ"ל משרד החקלאות יבוא לכאן בכבודו ובעצמו.

איתן כבל: אני רוצה הצגה סדורה ומסודרת.

איתן כבל: לא יהיו פה דיונים, אלא תהיה הצגה של המשרד מ-א' ועד ת'.

איתן כבל: אנחנו נעשה את זה לפני 1 בחודש.

איתן כבל: בכל שעה שנידרש אני אעשה את זה.

איתן כבל: אבל אני רוצה לתת לזה מענה אחת ולתמיד.

איתן כבל: האור בקצה המנהרה יצא בדיון הבא.

איתן כבל: נגמר סדר הסיפורים סביב נושא המטילות.

איתן כבל: אני לא מוכן לקבל את זה.

איתן כבל: הדיון סגור.